"JANGAN GANGGU HIDUP KAMI LAGI" - AZRI ISKANDAR AKUI AIR MATA SUDAH HABIS

Nampaknya kisah pelakon Azri Iskandar sehingga kini masih lagi hangat diperkatakan sejak mendedahkan dia bakal berkahwin lagi dengan penulis skrip, Dr Azra Diera, 43. Tambah hangat lagi apabila seorang wanita dikenali sebagai F mendakwa diajak bernikah oleh Azri serta sudah berjumpa dengan keluarga pelakon itu di kampung.

Azri bagaimanapun telah tampil menafikan semua dakwaan wanita 'F' berkenaan dimana ia telah menjejaskan namanya dan disebabkan itu juga, ibu kepada kekasihnya itu pengsan dan dimasukkan ke hospital baru-baru ini.

Terbaru, bekas suami kepada pelakon dan pengarah Ellie Suriaty itu berkata dia tidak mahu bercakap lagi mengenai wanita 'F' itu serta meminta supaya tidak menganggu hidupnya bersama Azra.

"Habis sudah air mata saya. Jadi jangan ganggu hidup kami lagi. Saya dah tak tahu nak marah, sebab saya punya marah dan carutan sudah dilepaskan kepada portal berita dan pihak Dewan Bandaraya Kuala Lumpur (DBKL).

"Jadi cukup! Saya takkan cakap apa-apa lagi berkenaan wanita F. Air mata saya pun dah habis. Lepas ni air mata saya untuk Dr Azra Diera, 43 saja. Air mata Azra pun untuk saya, bukan untuk perempuan itu," katanya.

Ditanya mengenai keadaan ibu kekasihnya yang jatuh pengsan sehingga dimasukkan ke hospital, Azri berkata bakal ibu mentuanya itu masih berada di dalam wad.

Klik untuk gambar besar

"Mak Azra masih dalam wad, tapi alhamdulillah dia okay. Tekanan darah menjadi tak stabil sebab dia terkejut selepas menonton video perempuan itu. Dia bukan orang muda, mak dan ayah Azra sudah berusia lebih 70 tahun. Kami pun jadi 'sakit' disebabkan masalah ini. Mak tu sakit, akibat kejadian ni dia di hospital," jelasnya.

Sementara itu, Azri mengakui kesal jika ada mana-mana pihak yang tidak menghormati dirinya apatah lagi selepas 34 tahun terbabit dalam bidang lakonan.

"Saya sudah berusia 54 tahun. Saya masuk bidang ini ketika usia 20 tahun pada 1988. Sudah 34 tahun saya bergelumang dengan dunia seni dan sepak terajang dunia lakon. Saya masuk semua bidang lakon iaitu filem, drama, pentas, malah drama radio pun saya buat. Jadi, saya tak suka orang tak hormat saya. Saya buat kerja seikhlas boleh.

"Dulu lagi dah cakap, ini dakwah saya sebagai pelakon. Saya bukan ustaz nak duduk masjid macam kawan lain, saya tak buat macam tu. Saya berdakwah hanya kerana Allah SWT dengan cara tersendiri dalam lakonan. Kalau watak saya jahat, jangan ikut watak itu. Kalau apa saya buat watak baik tu, contohilah kalau mampu. Sebab itu lah cara paling sempurna saya buat dengan lakonkan apa yang penulis skrip ilhamkan.

"Untuk wartawan saya hargai anda, siapa saya kalau anda tiada. Junior dan senior wartawan yang sudah tiada pun semua saya kenang dan ada dalam memori saya sampai saya meninggal dunia," ujarnya.

Terdahulu, Azri berkata akan mengambil tindakan undang-undang terhadap wanita bernama 'F' serta portal yang susulan tuduhan wanita itu yang dianggap fitnah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SERLAHKAN GAYA ANDA DI GLASSES ONLINE - PENJIMATAN HEBAT SEHINGGA 50%

Serlahkan gaya anda dengan pelbagai pilihan kacamata yang menawan. Anda juga boleh tampil bergaya seperti artis dan selebriti popular dengan memakai kacamata eksklusif seperti RayBan, Oakley, Prada dan banyak lagi pilihan menarik.

Kini terdapat tawaran istimewa dengan potongan harga sehingga 50 peratus.

Klik di sini untuk mengetahui mengenai GlassesOnline dengan lebih lanjut.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


"TAK TERASA ATAU KECIL HATI PUN" - RENGGO ARROW MAAFKAN, MINTA HENTI KRITIK NABILA RAZALI

Baru-baru ini, tular video di mana penyanyi Nabila Razali tidak dapat mengecam persembahan penyanyi kumpulan popular era 1990-an, Arrow iaitu Renggo dalam program I Can See Your Voice Malaysia 5 (ICSYVMY 5).

Dalam episod itu, Renggo atau nama sebenarnya Mohd Zain Ramli dipilih Nabila untuk disingkirkan sebelum diminta memperdengarkan suara sebenarnya. Renggo, 53, ketika dihubungi berkata, dia tidak berkecil hati apabila tidak dikenali.

"Penyanyi sekarang tak ambil tahu zaman kegemilangan lagu 80-90 an. Itu yang tak cam. Kalau yang betul-betul 'follow' band 90-an ni, dengar suara dah tahu. Biasalah zaman kita dah berlalu, ramai tak kenal dan cam.

"Begitu juga benda ini akan berulang-ulang suatu masa nanti. Tak semua orang ingat. Mungkin juga faktor pencahayaan malam itu, tekanan daripada pihak juri serta gemuruhnya lagi hingga dia susah nak fokus semua.

Klik untuk gambar besar

"Tak terasa atau kecil hati pun apabila Nabila Razali tidak kenal saya. Tak perlu terlalu beriya, sekadar nak berseronok untuk program itu. Setiap sesuatu pasti ada rahmat di sebaliknya. Maafkan semua orang jiwa pun akan tenang," ujarnya yang dipetik sebagai kepada Harian Metro.

Dalam masa sama, Renggo turut berharap peminat berhenti daripada terus mengkritik dan menyalahkan penyanyi lagu 'Peluang Kedua' itu dengan keputusan dibuat.

"Terlalu banyak kecaman diberikan kepada Nabila. Pada saya eloklah dihentikan. Mungkin manusia, kadang-kadang tak perasan. Lagi pun saya pakai topi, berjanggut, pakai cermin mata dan penampilan berbeza sangat.

"Jadi mungkin dia tak perasan, bukan dia sengaja pun. Tapi apa pun kita maafkan dia, kita beri ruang pada artis baharu untuk mereka melangkah sebab mereka pelapis untuk industri hiburan negara kita.

"Macam kami ini dah senja, tunggu masa saja di bawah. Jadi apa pun saya ucapkan terima kasih pada ICSYVMY 5 dan semua artis yang terbabit kerana walau apa pun terjadi kita dapat bersama pada malam itu, kita 'happy' dan layan saja.

"Harap sangat pada peminat maafkan Nabila, saya sudah lama maafkan dia. Mungkin dia tak perasan, nak buat macam mana. Dia pun macam pangkat anak saya, biarlah. Kita maafkan dia, kita sokong dia terus," katanya.

Sementara itu, Nabila pada program meminta maaf atas kekhilafannya kerana tidak mengecam Renggo: "Saya minta maaf bagi pihak mereka (juri) yang meyakinkan saya untuk singkirkan abang. Saya betul-betul minta maaf. Saya rasa itu kira kekhilafan saya sendiri. Saya nak minta maaf banyak-banyak.

"Tapi saya memang membesar dengan lagu-lagu abang. Mungkin sebab topi koboi tu bawah sangat, pakai cermin mata lagi. Saya pun tak perasan. Terima kasih kerana lagu abang menjadi siulan saya dari kecil sampai besar," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERUJA NAK TERIMA MENANTU - "CEPAT BENAR MASA BERLALU" - UMIE AIDA

"Baru me tahu perasaan seorang ibu bakal menerima menantu. Alhamdulilah.. syukur dengan nikmat rasa ini.

"MasyaAllah.. rasa tak percaya anak me sudah dewasa dan bersedia memikul tangungjawap yang lebih besar dalam hidupnya. Alhamdulilah... ibu gembira dengan pilihan mu danial.. Semoga sentiasa dalam lindunganNYA dan diberkatiNYA .. Aamiin... Doakan semoga pernikahan mereka berjalan lancar tahun ini yea. InsyaAllah," kongsi Datin Seri Umie Aida.

Dia berkata demikian kerana teruja apabila anak sulungnya, Mohd Danial Firdaus yang juga pemain keyboard kumpulan Neon Band, bakal berkahwin dengan wanita pilihan dikenali Haniz Zahira, 28, yang dijangka berlangsung pada Disember ini selepas melangsungkan majlis pertunangan secara tertutup kelmarin.

"Alhamdulillah, apabila saya jumpa Haniz, dia anak baik. Jumpa pula keluarga Haniz, masya Allah, rezeki Allah bagi. Bakal besan pun yang baik-baik. Saya cakap dengan anak selepas selesai pertunangan, kena bersyukur sebab bukan mudah pada zaman sekarang kita nak jumpa pasangan baik, bakal mak mentua baik. Jadi, kena bersyukur banyak-banyak rezeki yang Allah berikan," jelasnya lagi.

Klik untuk gambar besar

"Saya ada juga rasa sedih sebab berasakan anak masih kecil lagi. Macam cepat sangat masa berlalu. Alhamdulillah, dia kini 27 tahun dan sudah bersedia untuk pikul satu tanggunggungjawab baru. Sebab itu, saya izinkan dia untuk berkahwin dan bernikah secepat mungkin.

"Sepatutnya majlis tunang dan nikah sebelum Perintah Kawalan Pergerakan (PKP) lagi. Tapi, apabila PKP kena ikut syarat tertentu pula. Itu semua ketentuan. Saya cakap pada anak, mahu bernikah tahun ini atau macam mana. Benda baik kena cepat-cepat. Tak perlu lambat-lambat. Saya berikan kebebasan buat keduanya untuk mereka bincang. Jadi, keputusannya mereka nak tunang dulu dan nikah secepat mungkin," tambahnya dipetik sebagai berkata.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUKAN 'SANDING' BETUL - IZREEN SEBAK NAIK 'PELAMIN LAGI'

Ingatkan majlis persandingan betul-betul, rupa-rupanya hanyalah sesi fotografi sahaja... Perkara tersebut didedahkan oleh suami kepada pelakon Izreen Azminda, Ude Wahid menerusi laman Instagram miliknya dengan menjelaskan mereka tidak mengadakan majlis resepsi sebaliknya hanya sesi fotografi sahaja.

Ude atau nama sebenarnya Muhammad Radzi Abdul Wahid yang merupakan seorang pemuzik itu berkata, sesi fotografi tersebut dilakukan dengan mengikut konsep ala-ala perkahwinan sebenar.

"Assalamualaikum. Alhamdulillah, semuanya berjalan lancar. Saya dan isteri ingin merakamkan jutaan terima kasih kepada semua team dan krew yang bertungkus-lumus menjayakan SESI FOTOGRAFI kami dengan konsep yang dibuat ala-ala majlis sebenar. Maaf kepada semua yang ingat saya tak jemput mereka… Bukan majlis ye… sesi fotografi je," jelasnya.

Dalam pada itu, pelakon 'Ahli Mesyuarat Tingkap' itu juga turut berkongsi kembali (repost) entri tersebut di akaun Instagramnya.

"Sorry kepada sahabat-sahabat, saudara-mara, pihak media dan kepada semua. Yang ingat kami tak jemput maaf yer, fotoshoot jer pun. Dan ribuan terima kasih sekali lagi diucapkan kepada pihak sponsor yang menjayakan photoshoot kali ini. Tiptop! Memang betul-betul ikut konsep yang korang dah plan, konsep 'wedding sebenar'," tulisnya.

Klik untuk gambar besar

Namun, disebalik segala kemeriahan, majlis tersebut sebenarnya hanya lakonan sahaja. Bagaimanapun, Izreen tetap merasa bersyukur dan tidak dapat menahan rasa sebaknya kerana diberikan peluang untuk naik pelamin sekali lagi. Beliau mengucapkan terima kasih kepada semua pihak yang merealisasikan impiannya itu.

Ditanya adakah selepas ini akan diadakan majlis resepsi sebenar, Izreen berkata hanya kenduri doa selamat.

"Majlis resepsi tidak mungkin. Lagi pun, sudah lebih setahun saya berkahwin. Kalau nak buat pun kenduri doa selamat secara kecil kecilan. Itu lebih baik," tuturnya yang dikurniakan anak lelaki, Adrian Umar, 5, menerusi perkahwinan pertamanya sebelum Ude.

Nama pasangan ini kembali hangat diperkatakan selepas Izreen berkongsi foto-foto majlis resepsi mereka yang diadakan sebuah villa mewah menerusi akaun Instgaramnya semalam.

Dalam majlis itu, Izreen dan suami itu lengkap dengan tiga persalinan sekaligus, majlis tersebut tidak dinafikan nampak begitu memukau dan meriah.

Izreen dan Ude melangsungkan pernikahan pada 8 Ogos lalu di Damansara, Petaling Jaya berwalikan bapanya, Mohd Aznam Mohd Noor.

Terdahulu, pengakuan Izreen yang sudah bernikah secara rahsia bersama Ude pada Ogos 2017  menggemparkan peminat dunia hiburan tempatan kerana perkahwinan itu tidak mendapat keizinan isteri pertama Ude ketika itu iaitu Intan Liana.

Dikecam sebagai pemusnah kebahagiaan wanita lain, Izreen tampil memberitahu beliau tidak berniat meruntuhkan masjid yang dibina sebaliknya hanya 'extend' sahaja masjid itu.

KLIK DISINI UNTUK TONTON VIDEO IZREEN SEBAK

www.myartis.com / Sumber: Beautifulnara, Asro Gempak & Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAKAN CEMPEDAK - UMIE AIDA SUKAR BERNAFAS

Selepas mengalami kesukaran untuk bernafas gara-gara makan buah cempedak, pelakon Datin Seri Umie Aida telah didukung oleh suaminya, Datuk Seri Khairuddin Abu Hassan untuk dibawa ke hospital.

Umie, 45, berkata dia bernasib baik ketika itu suaminya, Datuk Seri Khairuddin Abu Hassan pulang ke rumah untuk makan tengah hari.

"Tak sampai seulas me (saya) makan cempedak. Boleh kena serang angin sampai ke ulu hati. SubhanaAllah... Sakitnya sampai tak boleh bernafas.

"Kebetulan suami balik nak makan tengah hari, terus hantar me pergi hospital," tulis Umie menerusi laman Instagram miliknya.

Umie yang memuatnaik video dia didukung oleh suaminya turun dari tangga itu mendapat lebih 175,000 tontonan.

Klik untuk gambar besar

Bagaimanapun, kesakitan yang dialami Umie hilang sebaik sahaja doktor periksa dan jururawat mahu memberikan suntikan.

Menurut pelakon filem 'Dukun' itu, dia pernah mengalami kejadian yang sama ketika berada di Penang pada 2002.

"Yang peliknya sampai hospital, doktor periksa dan jururawat baru nak bagi suntikan, sakit me terus hilang. Me cakap tak perlu suntikan doktor.

"Saya dah sihat. Sakit ni pernah terjadi kat Penang pada tahun 2002. Sakit beria-ria. Sampai hospital terus baik. Angin kus kus kot," katanya.

Dalam pada itu, Umie memberitahu keadaannya sudah pulih dan sudah pulang ke rumah sejurus selesai bertemu doktor pada Jumaat.

Kata adik kepada pengarah Erma Fatimah ini, dia mengucapkan terima kasih kepada yang mendoakan kesihatannya dan berjanji tidak akan makan buah itu lagi.

"Apa-apa pun, alhamdulillah... Dah sihat... Dah balik rumah. Sumpah tak nak makan cempedak lagi! Bye cempedak bye!!! Terima kasih mendoakan kesihatan saya," katanya.

Rata-rata pengikutnya di laman sosial turut berkongsi pengalaman yang sama seperti dilaluinya itu.

www.myartis.com / Sumber: Instagram Umie Aida

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


15 GAMBAR - LAGI RAGAM TERKINI SI KEMBAR SEPASANG NURUL SYUHADA & EINA AZMAN

Lagi gambar-gambar terkini anak kembar sepasang Nurul Syuhada Nurul Ain dan Eina Azman yang sangat comel.

Anak kembar Nurul Syuhada bernama Raja Abdul Mateen dan Raja Nour Emaan manakala baby kembar Eina pula bernama Karl Kareef dan Arianna Aubrey.

Jom kita tengok ragam si kembar ni!

SI KEMBAR NURUL SYUHADAH

SI KEMBAR EINA AZMAN

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


BERCUTI BERSAMA KELUARGA - NELYDIA SENROSE BUKA TUDUNG?

Umum sedia maklum pelakon Nelydia Senrose sudah hampir enam bulan bertudung selepas pulang mengerjakan ibadah umrah Disember lalu. Namun terkini, penampilan adik kepada pelakon Uqasha Senrose ini mengejutkan ramai apabila dilihat sudah tidak bertudung.

Menerusi beberapa perkongsian di IG Story, Nelydia atau nama sebenarnya Nik Zaris Nelydia Nik Sen yang kini bercuti di Bali, Indonesia dilihat sedang bersantai bersama beberapa orang ahli keluarganya tanpa memakai tudung.

Imej bertudung Nelydia sebelum ini mendapat pujian ramai di mana dia memuat gambar ketika kembara percutian di Timur Tengah beberapa bulan lalu. Tidak kurang yang mendoakan isteri kepada ahli perniagaan, Mohd Hafez Halimi Abdul Hamid ini terus istiqamah.

Dia juga kemudian dilamar oleh satu syarikat jenama tudung sebagai wajah wakilan koleksi raya yang dilancarkan pada 31 Mac lalu. Dalam temubual bersama media sebelum ini berkata, dia tidak terlalu terburu-buru mengesahkan sudah memakai tudung sepenuhnya.

"Penghijrahan ini saya mahu jalani selangkah demi selangkah. Saya memang ke arah itu, cuma tak berani nak cakap lebih. Saya tak mahu terlalu drastik seperti melangkau urutan abjad A hingga terus ke Z.

Klik untuk gambar besar

Dalam perkongsian tersebut, ia memaparkan aktiviti santai Nelydia tanpa tudung bersama beberapa anggota keluarganya termasuk adiknya pelakon Raysha Rizrose yang dimuatkan menerusi IG Story.

"Budak belajar berenang pun tak dicampak terus ke tempat yang dalam bimbang lemas. Sama juga dengan saya yang masih bertatih. Dalam proses belajar, mencuba, mencari dan mengenal lebih soal diri dan mendalami agama Islam.

"Sekembali dari umrah saya perlahan demi perlahan memakai tudung. Dapat berkunjung ke negara Arab Saudi pun kira sesuai lokasi itu untuk berhijab. Saya mula belajar, apa yang terdedah ditutup sedikit demi sedikit. Aturan itu sangat cantik," katanya.

Dalam masa sama, Nelydia akur sebagai insan yang sentiasa diuji, terbit kebimbangan hatinya sebagai manusia yang mudah rapuh dan berbolak-balik. Dia juga tidak takut kehilangan rezeki apabila memilih bertudung kerana percaya pada aturan yang ditetapkan Allah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DRAMA BERSIRI 'BUKAN KERANA AKU TAK CINTA' KINI DIFILEMKAN

Drama bersiri ‘Bukan Kerana Aku Tak Cinta’ yang bersiaran menerusi saluran Mustika HD dan Bella pada tahun 2013 di Astro, kini diangkat ke layar perak menerusi tajuk 'JEBAT'.

Barisan pelakon utamanya seperti Sharnaaz Ahmad dan Nelydia Senrose masih dikekalkan. Mereka berdua akan dibantu oleh barisan pelakon lain seperti Peter Davis (bintang Mixed Martial Art (MMA)), Carmen Soo, Sangeeta Krishnasamy. Idris Khan, Louisa Chong, Yap Chin Fong dan Rahhim Omar.

"Menariknya, jalan cerita yang ditampilkan dalam filem ini akan membawa penonton mengetahui latar belakang Jebat, di mana ia tidak didedahkan di dalam drama sebelum ini," ujar Ketua Unit Drama Premium & Filem Astro, Saniboey Mohd Ismail.

Tambahnya, filem ini mengisahkan Jebat dan Mastura menghabiskan masa bersama di luar negara sempena hadiah berbulan madu mereka. Tetapi, baru beberapa hari mereka berada di sana, beberapa kejadian yang tidak disangka telah berlaku dan membuatkan Jebat mula risau dan yakin ada sesuatu yang tidak kena.

INGIN MELETAKKAN IKLAN ANDA DI SINI? SIZE 450 x 350 - KLIK UNTUK INFO

Jebat terpaksa menipu dan membuat helah untuk segera pulang ke Malaysia atas alasan kecemasan keluarga. Mastura mula curiga, tetapi tetap akur dengan kehendak suami. Sebaik tiba di Malaysia, Jebat menuju ke tempat pakciknya yang merupakan sarang gangster yang telah lama dia tinggalkan. Jebat mendapat tahu ada seseorang ingin membunuhnya.

Untuk info, filem JEBAT ini diarahkan oleh Jamal Khan. Sementara Penerbit Eksekutifnya ialah Dato Ziela Jalil, Saniboey Mohd Ismail dan Khairul Anwar Salleh.

Difahamkan, daerah Raub, Taiping, Jelebu telah dipilih untuk dijadikan lokasi penggambaran.

Sumber: Astro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"NEELOFA DENGAN SUAMI BELI KARPET YANG SEMUANYA BERHARGA RM10,000" - PEKERJA 'NAEEM CARPET'

"Neelofa dengan suami ada datang ke kedai dan membeli beberapa karpet termasuk karpet Iran yang berkualiti tinggi dan karpet jenis lain yang semuanya berharga RM10,000.

"Harga bagi satu karpet Iran ini sahaja ialah RM3,000 dan Neelofa beli dalam dua atau tiga gulung," itulah kata seorang pekerja kedai dikenali sebagai Naeem Carpet bernama Hussein.

Hussein berkata memang selebriti terkenal Noor Neelofa datang bersama suaminya, PU Riz dan membeli permaidani di premis mereka dan membeli beberapa karpet termasuk Iran yang berkualiti tinggi.

Neelofa yang didakwa rentas negeri ke Nilai 3 pada Ahad lalu itu didakwa membelanjakan RM10,000 di sebuah premis menjual permaidani.

Dalam pada itu, Hussein berkata susulan tindakan Neelofa telah menyebabkan nama 'Naeem Carpet' dikenali di seluruh Malaysia.

"Tapi tindakan dia (Neelofa) telah menimbulkan masalah dan polis telah datang ke kedai pagi semalam untuk ambil keterangan," ujarnya.

Terdahulu, media melaporkan Neelofa dansuami akan dipanggil ke Ibu pejabat Polis Daerah (IPD) Nilai untuk diambil keterangan dalam masa terdekat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - BILA ISTERI APEX HAMIL '6 BULAN'

Gambar menarik Leuniey Natasha, isteri kepada Khairul Fahmi Che mat (Apex) yang lebih kurang mengandung 6 bulan (agak-agaklah). Memang jelas dan nyata perut Leuniey kini sedang membesar dan pastinya beliau sedikit meragam kerana hamil kali pertama.

Oleh yang demikian, Apex kenalah banyak bersabar demi isteri tercinta. Tak gitu?

Klik untuk imej besar...


TIDAK MAHU JADI BEBAN - PENARIKAN DIRI ILYA, TERBAIK BUAT SEPAHTU

Mungkin ramai yang menganggap faktor kesihatan merupakan punca utama penarikan diri pelawak Ilya Buang daripada kumpulan Sepahtu. Bagaimanapun menurut Ilya, dia menarik diri dan tidak bertanding dalam pertandingan Maharaja Lawak Mega 2014 kerana enggan menjadi beban pada Sepahtu.

"Saya menarik diri daripada kumpulan Sepahtu kerana memikirkan itu adalah jalan terbaik buat mereka meneruskan perjuangan di MLM 2014.

"Selama beberapa minggu ini saya tidak menyumbang idea dan keadaan kesihatan saya kadang kala menyusahkan mereka untuk sesi latihan," ujar Ilya yang menganggap dia tidak dapat memberi fokus dan menyumbangkan idea untuk kumpulan tersebut.

Klik gambar untuk size besar

Untuk info, nama Ilya telah diumumkan secara rasmi menarik diri daripada kumpulan Sepahtu pada 19 Disember lalu melalui pertandingan Maharaja Lawak Mega 2014 oleh Jep sendiri.

"Saya faham Jep tertekan mencari idea setiap minggu dan saya pula kadang kala tidak daoat sertai mereka. Adakalanya dia seperti murung sahaja tetapi tidak mahu berkongsi perkara itu.

"Sebagai orang agak berusia saya nampak kerisauan dia, dia tidak meminta saya keluar daripada kumpulan itu tetapi saya faham-faham sendiri yang mana saya telah memberi tekanan pada mereka," katanya yang menolak dakwaan kononnya dia mempunyai masalah dengan Jep.

Ditanya mengani kesihatannya sekarang, Ilya menjelaskannyang dia baru sahaja menjalani pembedahan kecil akibat bisol di Pusat Perubatan Pantai di Ipoh Perak. Selain itu, dia juga mempunyai penyakit kencing manis yang menyebabkan dia tidak boleh mengambil gula secara berlebihan.

"Kesihatan saya tidak begitu baik kerana penyakit kencing manis dan baru menjalani pembedahan bisol pada 18 Disember lalu, jadi saya tidak boleh mengambil pemakanan yang ada gula sehingga membuatkan badan saya lemah.

"Itu juga membuatkan fokus saya terganggu dan lupa apa yang sepatunya saya lakukan di atas pentas," tambahnya yang kini menetap di Ipoh, Perak dan hanya datang ke Kuala Lumpur jika ada persembahan sahaja.

Sumber: Mstar Online

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SEKITAR PERNIKAHAN UMIE DI MEKAH

Akhirnya Umie Aida, 37, kini bergelar Datin Paduka selepas selamat dinikahkan dengan suaminya, Datuk Paduka Khairuddin Abu Hassan, 47, di Masjidil Haram, Mekah.Umie, dan Khairuddin, dinikahkan oleh jurunikah Marwan Zakaria di Masjidil Haram di sini pada pukul 1.20 pagi (waktu tempatan) dan menerima mas kahwin berjumlah RM1,709 (1,818.18 riyal) serta sebentuk cincin berlian.Klik untuk gambar besar...Namun dua hari sebelum berangkat ke Tanah Suci dia ada memaklumkan ibunya, Asmah Ali agar jangan terperanjat seandainya hasratnya untuk bernikah dengan Khairuddin tidak menjadi kenyataan.Selain itu, Umie juga amat risau seandainya dia tidak mampu menyayangi lelaki dengan sepenuhnya kerana pengalaman putus cinta sebelum ini membuatkannya tidak percaya pada cinta. Namun begitu, kecelaruan emosi Umie tiba-tiba berakhir sebaik dia berada di Tanah Suci dan sekali gus merubah pandangannya terhadap Khairuddin.Klik untuk gambar besar..."Kesediaan abang membawa saya bersama keluarga menunaikan umrah dan sekali gus berkahwin di Masjidil Haram membuatkan saya dapat merasakan yang beliau sangat jujur dan benar-benar serius untuk memperisterikan saya."Daripada situ, saya dapat menelah dia adalah lelaki yang budiman. Doa saya semoga perkahwinan saya dengan abang akan kekal hingga ke akhir hayat kami berdua," jelasnya dipetik sebagai berkata.Klik untuk gambar besar...Majlis resepsi mereka dijadualkan berlangsung pada 28 Mac  2010 ini di Hotel One World, BandarUtama, Damansara dengan berkonsepkan  taman Inggeris dan tradisional kontemporari oleh perancang perkahwinan,  Jovian Mandagie.Majlis tersebut dijangka akan dihadiri kira-kira1,200 tetamu jemputan termasuk bekas Perdana  Menteri, Tun Dr. Mahathir Mohamad dan isteri.(\__/)(='.'=)(")_(")www.myartis.com 2010


17 GAMBAR - NORMAN HAKIM, MEMEY & ANAK-ANAK BERCUTI DI KOREA

Penangan K-Pop dan drama Korea memang menjadi fenomena di negara kita. Mungkin ianya turut meresap dalam keluarga Norman Hakim apabila mereka semua pergi bercuti ke Korea Selatan.

Difahamkan, mereka sekeluarga telah melawat Pulau Nami dan beberapa lokasi lain yang sering dilawati pelancong.

Apa yang paling menarik, Norman turut merakam gambar Memey Suhaiza yang dikatakan nyaris dipatuk burung unta. ha ha.

Jom tengok!

Photo: Norman Hakim IG

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"DOKTOR SAHKAN SAYA ALAMI BELL'S PALSY" - ADIBAH NOOR

Jika sebelum ini, pelakon Faye Kusairi mengalami masalah saraf iaitu Bell's Palsy ketika sedang mengandung anak kedua, terkini penyanyi dan pelakon Adibah Noor turut disahkan mengalami penyakit yang sama dimana ia menyerang bahagian muka sebelah kiri sejak tiga minggu lalu. Adibah ketika dihubungi berkata, buat masa sekarang dia menjalani rawatan fisioterapi sebanyak 12 sesi.

"Sebenarnya perkara ini sudah berlaku tiga minggu lalu. Ketika itu saya perasan ketika berkumur sewaktu gosok gigi. Secara tiba-tiba air terpancut keluar dari mulut dan macam bocor. Jadi saya pun pergi 'shooting ' dan dapati bibir tidak dapat nak mengucapkan kata-kata seperti biasa. Ia macam senget sikit.

"Saya punya huruf T pun menjadi macam terlalu rapat dan huruf S pun bunyi lain. Memandangkan ia berlaku pada hujung minggu dan saya masih 'shooting', jadi saya tak dapat pergi hospital. Pada keesokan harinya saya pergi jumpa doktor dan dia terus panggil doktor pakar.

Klik untuk gambar besar

"Selepas buat pemeriksaan, doktor sahkan saya alami Bell's Palsy. Ia keadaan yang menyerang saraf pada bahagian muka sebelah kiri. Jadi, sejak tiga mggu lalu, saya setiap hari pergi buat fisioterapi untuk cepat baik sebab saya nak kerja dengan normal. Sebab Alhamdulillah, ada lah juga orang panggil 'shooting'. Saya tak nak lah muka senget," katanya.

Penyanyi lagu 'Terlalu Istimewa' itu berkata, selepas menjalani 10 sesi rawatan terdapat banyak perubahan dan berharap keadaanya segera pulih seperti biasa.

"Selepas tiga minggu ada perubahan ketara. Sebelum ini kalau senyum bibir tak naik langsung. Sekarang okay lah sikit. Cuma, macam hari ini saya dapati ketika bercakap bibir tak senormal sebelum ini. Walupun ada banyak perubahan.

"Apa boleh dikatakan, saya hampir sembuh dan semakin pulih. Perkara ini tak perlu masuk wad pun. Saya cuma datang hospital setiap hari buat fisioterap di wajah.

"Ikutkan ada dua sesi lagi. Sebab saya ambil 12 sesi. Kalau selepas ini saya rasa masih perlukan rawatan saya akan teruskan. Tapi, insya Allah mungkin selepas ini dalam lima ke enam kali lagi okay dah. Insya Allah," tuturnya.

www.myartis.com / Sumber & foto: Harian Metro, Media Hiburan & Instagram Adibah Noor

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERGAMBAR DENGAN ASHRAF MUSLIM - MAWAR KARIM AWAL-AWAL LAGI NAFI YANG 'KETIGA'

"Yalla yalla Hajj @ashrafmuslim Ana la thlatha 😂," tulis usahawan Mawar Karim, 32, pada gambar dia bersama pelakon Ashraf Muslim, 40, di Makkah yang dimuat naik di laman Instagram.

Meskipun sudah meletakkan keterangan gambar dalam bahasa Arab, 'ana la thlatha' yang bermaksud 'saya bukan yang ketiga', nampaknya foto terbabit mengundang pelbagai komen dan reaksi pengikutnya di Instagram apabila ada yang masih berburuk sangka menerusi komennya.

'Saya bukan yang ketiga' itu juga bagi merujuk dia bukanlah isteri ketiga Ashraf yang kini beristeri dua. Mawar yang juga bekas isteri pelakon Fizo Omar itu turut menjawab satu komen mempersoalkan kenapa dia bergambar dengan Ashraf yang juga suami orang: "Ada tuliskah dosa atau kesalahan saya muat naik gambar ini?" balasnya.

Klik untuk gambar besar

Difahamkan, dia dan Ashraf yang ketika ini menunaikan umrah di Makkah terserempak di sana. Dalam pada itu, ramai juga yang mendoakan agar ibadah Mawar dipermudahkan. Malah, mereka turut mendoakan dia pula bertemu jodoh selepas Fizo melangsungkan pernikahan, kelmarin.

Sebelum ini, Fizo, 36, melangsungkan pernikahan dengan bekas pramugari, Fazeera Nazri Azrai, 25, dalam majlis tertutup di Bidaisari Resort, Janda Baik, Pahang.

Untuk makluman, Mawar dan Fizo pernah mendirikan rumah tangga pada November 2013 namun bercerai pada 10 Julai 2019. Hasil perkongsian hidup mereka dikurniakan seorang anak perempuan bernama Wan Maryam yang kini berusia empat tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEKALI LAFAZ - NAJWA LATIFF KINI SAH ISTERI RAPPER, AKWA ARIFIN

Sekitar pukul 8.30 pagi Jumaat hari ini, penyanyi Najwa Latif, 27, telah pun selamat bergelar isteri kepada rapper, Akwa Arifin, 30, dengan sekali lafaz, dalam satu majlis nikah yang diadakan secara tertutup di Batu Pahat.

Dalam majlis yang dihadiri ahli keluarga dan kenalan terdekat itu menyaksikan Akwa menyerahkan mas kahwin berupa 2.5 gram emas kepada Najwa atau nama penuhnya Imratul Najwa Abdul Latif.

Menurut pengurusnya, Azahari Jaafar berkata, Najwa sudah lama merancang perkahwinan tersebut namun mengambil keputusan untuk tidak menghebahkan perkara itu.

"Mereka mengambil keputusan untuk tidak memberitahu perancangan untuk berkahwin, sebaliknya mengumumkan selepas selamat bergelar suami isteri," katanya.

Klik untuk gambar besar

Difahamkan, Najwa dan Akwa akan diraikan dalam sebuah majlis kenduri selepas solat Jumaat di kampung halamannya.

Sementara itu, Azahari memaklumkan, Najwa akan meneruskan kerjayanya sebagai penyanyi dan pensyarah di sebuah universiti meskipun sudah bergelar seorang isteri.

"Perjalanan kariernya tetap seperti dahulu. Jika ada tawaran menyanyi, Najwa tiada masalah untuk memberi komitmen," jelasnya.

Untuk makluman, Najwa dan Akwa pernah berkolaborasi menerusi dua buah single iaitu 'Dua' dan 'Tak Kisah Pun'.

Pasangan ini pernah digosipkan bercinta namun kedua-duanya memilih mendiamkan diri atau mengeluarkan kenyataan secara terbuka kepada umum.

Pun begitu, pasangan ini dilihat ada berkongsi gambar dan video bersama di media sosial masing-masing.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA ALIFF SYUKRI 'HILANG SABAR' KERETA MERCEDES BENZ KENA LANGGAR

"Tiada angin tiada ribut, tiba-tiba kereta saya dilanggar dari arah belakang... padahal jalan jem sangat-sangat pada waktu ini.. dan saya bawa perlahan sangat."

Itulah kata usahawan sensasi, Datuk Aliff Syukri yang berkongsikan detik cemas dimana kenderaan mewah jenis Mercedes Benz miliknya terlibat dalam kemalangan jalan raya semalam.

Menerusi video yang dikongsikan di Instagram itu, Aliff memaklumkan, kereta dinaikinya itu dilanggar dari arah belakang oleh pemandu lain di sebuah lebuh raya.

Klik untuk gambar besar

Melihat pada video tersebut, kedengaran Aliff mengamuk ke arah pemandu berkenaan serta meminta supaya memandu dengan berhati-hati.

"Apa masalah ni? Pandulah betul-betul. Ayio kereta saya. Tolong pandu betul-betul. Kalau saya tak pakai tali pinggang tadi dah habis," ujarnya yang turut mengakui tidak dapat mengawal perasaan ketika kejadian kerana terkejut dengan apa yang berlaku.

"Tiba-tiba kepala saya terhentak sakit sangat... kepala saya sakit-sakit. Ujian sungguh untuk saya, syukur saya selamat. Terima kasih korang yang sentiasa doakan saya.... maaf kalau saya teremosi sebab saya amat stress dan terkejut," tuturnya lagi.

Perkongsian Aliff itu mendapat pelbagai reaksi daripada netizen yang mengecam tindakan usahawan itu yang dikatakan tidak mampu mengawal perasaan.

Malah, ada juga yang mempersoalkan mereka yang mengecam kerana kejadian itu tidak kena pada diri mereka. Kata netizen lagi, jika terjadi pada diri sendiri pasti tidak dapat mengawal emosi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK DAPAT PINDAH RUMAH BAHARU DEK JAMBATAN HANYUT - EBBY YUS SABAR MENANTI

"Saya belum terima kunci rumah yang dibina di bawah projek Inisiatif Rumah Kasih Keluarga Malaysia bernilai RM56,000 itu. Jika kunci diserahkan pun, macam mana saya hendak pindah kerana jambatan hanyut dibawa air," itulah kata pelawak Ebby Yunus, 56, yang belum dapat menduduki kediaman baharu di Kampung Paya Lebar, Hulu Langat, berikutan jambatan penghubung ke penempatan itu, musnah, dalam bencana banjir, Disember tahun lalu.

Ebby mendakwa sudah mengemukakan aduan kepada wakil rakyat serta Jabatan Pengairan dan Saliran (JPS) negeri agar jambatan baharu dibina, namun, difahamkan, perkara itu masih dalam proses kelulusan. Bagaimanapun, Ebby berkata, dia tiada masalah untuk menunggu jambatan baharu dibina.

"Saya tiada masalah biarpun kerja pembinaan jambatan mengambil sedikit masa. Kami faham, modal untuk membina jambatan, bukanlah kecil. Lagipun, JPS perlu memikirkan pelbagai perkara lain.

"Disebabkan keadaan itu, ada penduduk terpaksa berpindah keluar. Laluan hanya boleh dilalui motosikal. Ada satu lagi laluan alternatif yang agak jauh, namun, masih dalam pembinaan," jelasnya.

Ebby berkata, penduduk di kawasan penempatan terbabit kini terpaksa menggunakan laluan alternatif yang hanya boleh dilalui motosikal. Selain itu, Ebby bimbang untuk berpindah berikutan sungai yang terbentuk di hadapan rumah selepas banjir, Disember lalu, masih terhakis.

Klik untuk gambar besar

"Hakisan itu perlu diperbaiki bagi mengelak rumah saya terkena kesannya. Saya tidaklah trauma atas apa yang berlaku sebelum ini. Bagi saya, jika hendak banjir, mana-mana pun boleh berlaku. Jadi saya hanya mampu tawakal... lagipun, itu sahaja tanah yang saya ada. Mana lagi saya hendak pergi?" tuturnya.

Dalam pada itu, Ebby berterima kasih kepada Kementerian Pembangunan Luar Bandar yang menggantikan kediamannya yang musnah dalam bencana banjir, akhir tahun lalu. Biarpun rumah baharu dibina dengan kos lebih kecil, Ebby bersyukur kerana bukan mudah untuk mengumpul modal membina rumah.

"Bantuan kerajaan ini membuktikan kami dipandang dan diberi perhatian berat. Bagi saya, berapa pun nilai rumah itu, saya tetap bersyukur asalkan ada tempat berteduh. Hendak harapkan saya kumpul semula wang dan bina rumah dengan modal dahulu, mungkin sukar dan ambil masa," katanya.

Pada 19 Disember lalu, Ebby berdepan ujian berat apabila rumah mahligai impian yang tinggal 10 peratus untuk disiapkan, dihanyutkan air. Berikutan itu, Ebby menanggung kerugian hampir RM200,000.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI HARITH ISKANDER HAMIL 12 MINGGU

"Bidadari kecil telah berada dalam perut isteri saya," demikian seloroh Harith Iskander terhadap iaterinya Jezamine Lim yang kini hamil 12 minggu. Kegembiraan tersebut turut dikongsi bersama oleh pelawak dan pelakon itu melalui Facebook dan Twitternya dengan peminat.Difahamkan, imbasan pada kandungan telah dilakukan oleh pihak hospital dan sekaligus membuat rakaman imej. Untuk info, Harith dan Jezamine bernikah pada 12 Jun 2010 dengan diselubungi pelbagai kontroversi peribadi melibatkan keluarga. Bagaimanapun, keadaan tersebut kini mulai reda dan mereka berdua dilihat semakin bahagia dengan kehadiran 'orang baru'.Klik untuk imej besar...Imbasan kandungan yang dilakukan mengesahkan kehamilanPhoto: Harith FB


ISTERI DA'I SYED, HANA ISMAIL TAMPIL TUDUNG SINGKAT - PEMINAT LUAH KECEWA

Pendakwah selebriti Da'i Syed dan isteri tercinta, Hana Ismail yang sudah tiga minggu mendirikan rumah tangga itu dilihat tidak lokek berkongsikan momen bahagia mereka di media sosial.

Sering berkongsikan video bahagia, memang ramai peminat yang 'single' cemburu dan makan hati. Malah, ramai yang suka melihat video dikongsikan pasangan itu.

Namun, baru-baru ini perkongsian isteri pendakwah tersebut iaitu Hana Ismail menjadi perhatian apabila memuat naik beberapa keping gambarnya serta bersama suaminya.

Klik untuk gambar besar

Melihat pada gambar yang dikongsikan, ia memaparkan Hana mengenakan jubah berwarna putih hitam itu menimbulkan rasa kurang senang peminat yang kurang senang dengan fesyen tudung pengacara itu.

Malah, ada yang meluahkan rasa kecewa serta mendakwa tudung Hana dikatakan terlalu singkat berbanding dengan penampilannya sebelum ini yang bertudung labuh menutupi dada. Selain itu, ada yang mengatakan tiada masalah tudung singkat asalkan tidak nampak bentuk tidak sepatutnya.

Untuk makluman, Hana Ismail mendirikan rumah tangga bersama Dai Syed pada 3 Disember lalu di Masjid Ibnu Mas’ud Jalan Damai, Kampung Datuk Keramat, Kuala Lumpur.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - IZREEN & UDE SELAMAT TIMANG ANAK LELAKI, AARON IBRAHIM

"Syukur Alhamdulillah.. semuanya berjalan dengan lancar dan baik sekali.. Terima kasih bagi semua yang mendoakan untuk saya dan baby.. SABTU (29/6/2019).. 1.46AM.. "AARON IBRAHIM BIn MUHAMMAD RADZI"," demikianlah tulis pelakon Izren Azminda, 34, yang mengumumkan berita gembira dia selamat melahirkan anak lelaki Sabtu lalu hasil perkahwinannya dengan pemuzik bebas, Muhammad Radzi Abdul Wahid atau Ude Wahid, 31, pada 8 Ogos 2017.

Menerusi perkongsian itu di laman Instagram, pelakon drama 'Ahli Mesyuarat Tingkap' itu meluahkan rasa syukur proses kelahiran berjalan dengan lancar selain mengumumkan nama bayi lelakinya. Ini merupakan perkahwinan kedua buat Izreen dan juga Ude.

Sebelum Izreen ini pernah berkahwin dengan jurugambar, Muhamad Riza pada 2012 namun bercerai pada 2014. Hasil perkahwinan tersebut, mereka dikurniakan seorang anak lelaki, Muhammad Adrian Umar. Sementara itu, Ude pula memiliki dua cahaya mata, Arish Muqri, 4, dan Ariq Muqri, hasil perkahwinan pertama dengan Intan Liana Saleh.

Klik untuk gambar besar

www.myartis.com / Sumber: Rotikaya, Berita Harian & mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


YONNYBOII KINI TUNANG NIK NAZIRA

Tahniah diucapkan kepada penyanyi Yonnyboii, 23, yang telah selamat melangsungkan pertunangan dengan wanita pilihannya, Nik Nazira, hari ini.

Yonnyboii atau nama sebenarnya Muhammad Haqeem Nuriman Nor Azrin memuat naik gambar pertunangan mereka yang berpakaian sedondon berwarna kelabu dengan keterangan yang romantis.

Penyanyi tersebut yang sebelum ini memuat naik gambar mereka berdua di laman Instagram tujuh hari lalu itu berkata, jantungnya berasa berdebar setiap kali melihat Nik Nazira.

Klik untuk gambar besar

"Saya tak pernah benar-benar percaya pada cinta, saya tak pernah percaya pada peluang. Sebelum ini, saya tak pernah berasa yakin, sebegini gembira, tak pernah tersenyum lebih daripada waktu sekarang dan tak pernah rasa seperti ini sehingga saya bertemu dengan awak.

"Saya tidak pernah berasa diri ini seorang yang pelik, tidak pernah rasa gementar sehinggalah saya jumpa awak. Saya tidak pernah mempunyai alasan untuk mencintai seseorang lebih daripada diri saya sehingga saya bertemu dengan awak, saya tahu, awak adalah orang yang paling saya sayang, untuk seumur hidup," katanya.

Perkongsian itu mendapat tanda suka melebihi 50,600 pengikut termasuk rakan-rakan artis. Mereka mengucapkan tahniah dan mendoakan yang terbaik buat Yonnyboii dan Nik Nazira.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FAYE KUSAIRI SARAT HAMIL 9 BULAN BERDEPAN LUMPUH SEBELAH MUKA

Pelakon Faye Kusairi yang kini sedang sarat hamil sembilan bulan anak kedua itu memberitahu dia baru-baru ini berdepan detik cemas apabila tiba-tiba mendapat serangan Bell Palsy iaitu kelumpuhan otot muka pada Jumaat lalu.

Menurut Faye, semasa kejadian dia sedang menggosok gigi di rumahnya dan tiba-tiba berasa otot muka sebelah kanannya kejang. Masih dalam proses pulih, bagaimanapun Faye meluahkan rasa syukur dibenarkan keluar hospital Ahad lalu.

"Alhamdulillah saya telah dibenarkan pulang. Saya telah dimasukkan ke hospital pada minggu lalu selepas disahkan mengalami serangan Bell Palsy ketika sedang menggosok gigi.

"Saya masih belum sembuh sepenuhnya, masih dalam progress untuk pulih. Separuh muka bahagian kanan saya lumpuh sejak Jumaat lalu dan telah menjalani rawatan dengan pakar neurologi. Sekarang saya dapat gerakkan sedikit otot muka saya. Syukur Alhamdulillah," tuturnya.

Klik untuk gambar besar

Kandungan kini sudah mencecah 38 minggu, Faye mengucapkan terima kasih kepada mereka yang mengambil berat tentang keadaan dirinya dan memohon agar mendoakan kesihatannya agar segera sembuh.

"Memandangkan saya kini hamil 38 minggu, saya meneruskan rawatan dan berehat di rumah. Mohon doakan kesihatan saya diteruskan dengan baik dan dipermudahkan serta cepat sembuh," katanya.

Bell Palsy merupakan sejenis kelumpuhan pada sebahagian muka kerana saraf atau otot muka berhenti berfungsi. Antara simpton lazim akibat penyakit berkenaan adalah muka senget sebelah terutama mata dan mulut tidak simetri.

www.myartis.com / Sumber & foto: Rotikaya & Instagram Faye Kusairi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HANYA CAKAP INGGERIS DI RUMAH - ANAK RAMONA ZAM ZAM TAK DIAJAR BAHASA MELAYU

"2 years and a half now. Baby girl, you gotta stop growing this mama can’t take it," demikian kongsi pelakon Ramona Zamzam, mengenai tumbesaran anaknya, Ivanna Alashkar.

Namun dalam kebahagiaannya itu, ada pihak yang kurang senang dengan cara didikan Ramona apabila mendakwa pelakon itu tidak menitikberatkan bahasa Melayu tetapi sebaliknya hanya bercakap bahasa Inggeris pada Ivanna.

"Sebenarnya ramai yang tanya soalan sama (sama ada anak faham Bahasa Melayu). Jawapannya, tak faham. Ia dicadangkan oleh doktor kami.

"Masa awal-awal kami bercakap dengan Ivanna ayahnya cakap bahasa Arab. Dia pergi tadika Cina jadi cikgu-cikgu dia cakap Mandarin dengan dia. Saya bercakap dalam Bahasa Melayu dan Bahasa Inggeris di rumah, tapi doktor cakap nanti bimbang Ivanna keliru.

"Sebabnya bahasa utama kami (saya dan suami) di rumah Bahasa Inggeris. Cadangannya ialah satu orang hanya cakap satu bahasa sahaja, jadi saya kekal dengan Bahasa Inggeris untuk elak kekeliruan," ujarnya dipetik sebagai berkata.

Klik untuk gambar besar

Bagaimanapun, kata Ramona meskipun anaknya bertutur dalam Bahasa Inggeris tetapi dia tetap yakin anaknya dapat menguasai pertuturan dalam bahasa Melayu satu hari nanti.

"Bukanlah sebab saya memang tak mahu ajar anak cakap Bahasa Melayu. Bahkan, saya bangga nak katakan yang subjek Bahasa Melayu memang selalu skor A, walaupun saya belajar di sekolah Cina.

"Cuma, saya percaya, kalau dah tinggal di Malaysia, 100 peratus yakin Ivanna akan pandai cakap Melayu. Sekali-sekala ada juga terlepas cakap Melayu, tapi saya fokus lebih kepada Bahasa Inggeris," ujarnya yang mendirikan rumah tangga dengan Rami Alashkar pada 1 Mei 2015.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


33 GAMBAR - MAJLIS RESEPSI RAJA FARAH & ISKANDAR MERIAH

Majlis resepsi Raja Farah dan suaminya, Iskandar Ismail telah diadakan semalam di Hotel De Palma, Ampang, Selangor.

Majlis yang bertemakan James Bond itu turut dihadiri rakan-rakan selebriti lain serta Dato' Siti Nurhaliza bersama suaminya, Datuk Sri Khalid bin Mohamad Jiwa (atau juga dikenali sebagai Datuk K).

Semoga perkahwinan Farah kali ini akan membawa bahagia yang berkekalan dan sentiasa dilimpahkan rezeki.

Layanzzz...

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MANIS BERTUDUNG KETIKA TUNAI UMRAH - RAMAI DOAKAN FASHA SANDHA ISTIQAMAH

Semua sedia maklum mengenai pasangan pelakon Fasha Sandha dan Aidil Aziz yang ketika ini sedang berada di Tanah Suci Makkah bagi menunaikan ibadah umrah.

Bagaimanapun sebelum berangkat, Fasha sempat memuai naik foto dan juga video ketika berada di lapangan terbang. Apa yang menjadi perhatian netizen adalah penampilan Fasha yang mengenakan abaya berwarna putih dan memakai hijab.

Rata-rata netizen yang meninggalkan komen menyatakan wajah Fasha kelihatan lebih berseri dan kelihatan cantik sewaktu memakai hijab dan berada di samping suami tercinta.

Tidak hanya penampilan, netizen juga turut mendoakan agar urusan ibadah pasangan yang mendirikan rumah tangga pada 30 Mac 2019 ini dipermudahkan.

Klik untuk gambar besar

"Semoga Allah permudahkan urusan kalian berdua di sana, ya. Alhamdulillah… Cantik dan ayunya Fasha dengan berpakaian menutup aurat. Semoga istiqomah hendaknya. Aamiin..." - "Segaknya Fasha pakai tudung, semoga terus pakai tudung bila balik dari tanah suci. Aminnnn."

"Wei lawanya dia, semoga istiqomah dan semoga dipermudahkan semuanya." - "Cantiknya Fasha, berseri-seri tengok muka Fasha pakai tudung, semoga istiqomah. Insya-Allah," antara komen-komen netizen.

Sebelum ini, Aidil memberitahu bahawa dia sudah lama menyimpan hasrat untuk membawa Fasha menunaikan umrah namun niat tersebut terhalang disebabkan Perintah Kawalan Pergerakan (PKP) semasa fasa pandemik beberapa tahun lalu.

  ________ IKLAN ________ JUALAN PAYDAY 25 JANUARI. JOM BOOKING, & BAYAR KEMUDIAN.  - - Ayuh dapatkan pelbagai tawaran hebat di Shopee sempena jualan PAYDAY mulai 12 malam 25 Januari ini. Anda boleh booking dulu hari ini barangan mahal yang dijual hanya RM25 sahaja. Barangan adalah terhad, sapa cepat dia dapat!!Malah banyak tawaran lain disediakan termasuk hadiah hebat dan voucher istimewa.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


17 GAMBAR - KEMERIAHAN MAJLIS AQIQAH BAYI CHE TA & ZAIN SAIDIN

Sekitar majlis Aqiqah Aaisyah Dhia Rana, bayi Rozita Che Wan, 42, dan Zain Saidin, 31, yang berlangsung malam tadi di Hotel Royale Chulan, Kuala Lumpur.

Selain dihadiri oleh kaum keluerga, ia turut dihadiri oleh rakan artis seperti Ziana Zain, Ryzal Jaafar, Dafi dan Fazly Zainal.

"Kehadiran Aaisyah dalam kehidupan kami suami isteri sangat bermakna. Aaisyah lambang cinta kami.

Klik gambar untuk size besar

"Sebagai bapa, kehadirannya sangat saya nantikan. Saya dan isteri sangat bersyukur ke hadrat Tuhan," ujar Zain Saidin dipetik sebagai berkata.

Tahniah buat Che Ta dan Zain!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MERDEKA & RAYA DI MEDIA PRIMA...

Bertemakan 'Salam Syawal TV3 dan Di Hatiku Ada Raya TV9', stesyen televisyen bawah naungan Media Prima menceriakan sambutan Merdeka dan Hari Raya ini dengan pelbagai program menarik.
 “Menerusi saluran televisyen yang sentiasa menjadi pilihan utama pada musim perayaan, TV3 tidak akan menghampakan jutaan penonton setianya dengan program-program menarik.
 “Antaranya program majalah, muzikal dan variasi seperti Sampaikan Merdeka Raya, Melodi Raya, Fuhhh! Merdeka Raya, Mentor Raya, Raya Bapa Merdeka, 3 Gegaran, Sedetik Muzik, Kamilah Juara, Siapa Terhebat?, Di Bawah Rimbunan Madrasah dan Takbir Kembali sempena Hari Raya dan Hari Merdeka ini.
 “Tidak ketinggalan juga drama-drama dan filem-filem hebat untuk tontonan semua seperti Cintaku 120KM/J, Sakura, Pusara Di Lebuh Raya, Janjiku Pada Al Walid, Nur Kasih The Movie, Adnan Sempit, Zoo dan banyak lagi,” kata Pegawai Operasi, Rangkaian Televisyen, Media Prima Berhad, Ahmad Izham Omar dipetik sebagai berkata.   Klik untuk imej besar...


AKSI ABANG UMMI NAZEERA & RALINE SHAH PIMPIN TANGAN CURI PERHATIAN, KATA 'BAGAI PINANG DIBELAH DUA'

Ketika menghadiri sebuah majlis perkahwinan baru-baru ini, kemunculan abang kepada pelakon Ummi Nazeera iaitu Nazreem Musa bersama pelakon terkenal Indonesia, Raline Shah telah mencuri perhatian.

Menerusi video yang dimuat naik Nazreem di akaun TikTok miliknya, ramai menyangka dia dan Raline adalah pasangan kekasih apabila melihat kemesraan ditunjukkan dalam rakaman tersebut.

Tampil berpimpinan tangan ke majlis berkenaan, rata-rata menganggap Nazreem dan Raline kelihatan serasi sebagai pasangan dan mempunyai aura tersendiri.

Tidak hanya Nazreem, penampilan Raline dalam gaun putih turut mendapat pujian peminat sehingga ada mengusik mereka sepadan sebagai pasangan.

"Sepadan, serasi semualah! Vibes mereka suka sangat." - "Bagaikan pinang dibelah dua, sweet sangat," tulis netizen di ruangan komen video berkenaan.

Klik untuk gambar besar

Sebelum ini, Nazreem juga dilihat kerap berkongsi foto bersama penyanyi Daiyan Trisha sehingga timbul gosip mengatakan mereka mempunyai hubungan istimewa. Namun Daiyan pernah menjelaskan perkenalan selama dua tahun itu tidak lebih daripada sahabat baik.

Sehingga kini, video tersebut menerima lebih 30,000 tanda suka dengan komen yang turut memuji penampilan kacak personaliti itu. Netizen seakan-akan 'tidak tentu arah' melihat ketampanan Nazreem mengenakan sut rona hitam yang dikatakan begitu sesuai dan menyerlahkan gaya maskulin.

"Suka tengok Nazreem pakai sut, kacak!" - "Nazreem ni kalau pakai sut nampak handsome, dia macam vibes watak dalam novel. Apatah lagi kalau pakai baju Melayu." - "Elok pakai sut dengan rambut kemas macam itu, auto kacak," tulis netizen lain pula.

Untuk makluman, Raline cukup terkenal menerusi lakonannya dalam filem seperti 'Syurga Yang Tak Dirindukan', 'Orang Kaya Baru', '5cm' dan '99 Cahaya Di Langit Eropah'.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALAMI RADANG KULIT SERIUS - ARIL MASUK HOSPITAL, DIASINGKAN BIMBANG JANGKITI ORANG LAIN

Akibat masalah radang pada kulit yang agak serius yang dialami, penyanyi dan pengacara Aril Pilus terpaksa tidur berdiri dan disebabkan itu dia telah dimasukkan ke sebuah pusat perubatan di sini dan perlu diasingkan kerana dibimbangi menjangkiti orang lain.

"Sebenarnya saya ada kayap, tapi tak aktif. Mungkin disebabkan sepanjang Ramadan ini makan tak menentu, lesu dan kurang minum air, jadi ia aktif semula. Tapi, tak naik ruam.

"Nak dijadikan cerita, pada 28 April lalu saya berasa sakit otot. Saya ingat ada masalah urat. Jadi saya panggil pihak fisio datang rumah untuk buat sesi regangan. Lagi pula saya baru mula aktif berjogging. Saya menjangka, mungkin ia perkara biasa. Tiga hari selepas itu, saya jogging macam biasa. Keesokan harinya, naik ruam dan makin teruk.

"Saya ke klinik dan diberitahu alahan biasa. Tapi, saya tak tahan dan terus pergi hospital jumpa pakar. Hasil pemeriksaan, doktor cakap ia kayap dan saya perlu diasingkan segera bagi elakkan jangkitan pada orang lain. Memang sakit, sampai tak boleh tidur dan terpaksa tidur berdiri," jelas Aril yang dipetik kepada Harian Metro.

Klik untuk gambar besar

Aril atau nama sebenarnya Khairil Azam Pilus, 36, berkata radang itu di bahagian belakang pinggang hingga ke bahagian atas peha kanan, bahagian bawah perut dan di depan paha kanan.

"Malam tadi, saya terpaksa diasingkan dalam hospital akibat mengalami masalah radang pada kulit yang agak serius. Radang ni boleh mengakibatkan jangkitan pada orang lain. Jadi, terpaksalah duduk di wad seorang diri dalam lima hingga tujuh hari.

"Senang cerita, radang ni kena di bahagian pinggang, perut dan punggung. Insya-Allah, doakan saya semoga cepat sembuh dan semoga dapatlah saya sambut hari raya Aidilfitri bersama dengan keluarga tercinta minggu depan," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AZWAN ALI & SHEILA RUSLY AKHIRNYA TAMATKAN 'PERANG' 2 TAHUN

"Alhamdulillah walaupun macam tak percaya tapi saya bersyukur dapat bertemu dengan Sheila dan memohon maaf kepadanya. Dia pun tak nampak fake, saya yakin dia sudah maafkan. Saya harap pihak lain berhenti melaga-lagakan kami," kata pengacara Azwan Ali apabila persengketaan selama dua tahun antaranya dengan penerbit Sheila Rusly akhirnya menemui titik noktah apabila kedua-dua mereka bersemuka bagi menjernihkan keadaan.

Azwan sebelum ini memberi kritikan 'pedas' terhadap drama terbitan syarikat milik Sheila iaitu 'Misteri Wan Peah' menerusi laman sosial pada 2017. Kritikan tersebut telah mengundang rasa kurang senang Sheila dan juga suaminya yang merupakan pengarah drama tersebut, Azman Yahya atau lebih dikenali Jinggo.

Menurut Azwan, dia yakin penerbit drama itu ikhlas dan tidak berpura-pura menerima permohonan maaf daripadanya. Bercerita mengenai pertemuan bermakna itu, Azwan berkata dia berterima kasih dua rakan selebriti iaitu Sharifah Shahora dan Maria Tunku Sabri yang mengaturkannya.

Klik untuk gambar besar

Biarpun pada awalnya Azwan menyangkakan rakannya itu sekadar bergurau namun dia terkejut dapat bertentang mata dengan Sheila yang ketika itu hadir berseorangan: "Shahora dan Maria yang nak sangat saya berbaik dengan Sheila. Saya ingin berterima kasih kepada mereka berdua yang mengaturkan pertemuan tersebut. Pertemuan itu diadakan di rumah Maria di Taman Melawati baru-baru ini.

"Ketika itu, ada beberapa artis lain juga di sana. Shahora ada beritahu Sheila nak datang dan pada mulanya saya ingat dia bergurau, tapi tiba-tiba Sheila muncul di depan mata... saya memang terkejut dan tergamam. Kecaman yang saya lemparkan kepadanya agak teruk dan sebab itu saya mahu minta maaf kepada Sheila dan Jinggo," ujarnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUDAH PELUK ISLAM - LOUISA CHONG TABAH JAGA SUAMI STROK

Rasanya sudah agak lama kita tidak mendengar khabar pelakon dan pelawak, Louisa Chong. Terkini, dia yang sudah memeluk Islam terpaksa berdepan dengan dugaan untuk menjaga suaminya, Hamid Samad yang menghidap penyakit angin ahmar (strok).

"Saya tidak pernah putus," demikian kata Louisa Alissa Chong Abdullah, dipetik melalui video Youtube.

"Suami saya menghidap tiga strok dan ia sangat serius sehingga muntah darah dan akhirnya koma.

"Ketika dia koma, saya tak tahu nak buat apa. Kalau saya cerita, nanti orang kata saya minta simpati, yalah sebagai seorang yang bergelar selebriti, kan. Saya tak ada niat sebegitu untuk minta simpati," kongsinya menerusi saluran YouTube terbitan JayIbrahim Al Islam itu.

"Jadi, sekiranya ada di antara kalian yang salah seorang ahli keluarga mengalami penyakit serius seperti ini, boleh belajar dari pengalaman saya.

"Saya tak kata saya seorang yang alim, tapi saya percaya sebagai seorang muaalaf, saya tak pernah putus asa dan ketika itu saya reda jika Allah nak tarik nyawa suami saya," ujarnya yang mahu menjadi seorang hamba Allah yang kuat dan tabah.

Klik untuk gambar besar

"Syukur Alahamdulillah selama ini Allah jaga suami saya. Sehingga kini, suami saya sudah boleh berjalan dan saya boleh jejak kaki ke Tanah Suci. Alhamdulillah.

"Walaupun dalam keadaan berkerusi roda, tapi suami saya tetap berusaha untuk berjalan dengan satu kaki yang tarik satu kaki

"Apa jua cabaran dan rintangan yang kita lalui dalam kehidupan, kita mesti ingat kepercayaan pada Allah dan saya tidak pernah berputus asa, saya terima dengan reda ujian dari Allah.

"Sebab Allah amat sayang pada hambaNya sebab itu Dia beri dugaan dan cabaran pada kita," kongsnya dengan nada sedih.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KONGSI FOTO BERSAMA BABY - NETIZEN KAGUM KECANTIKAN EMMA SELEPAS BERSALIN

Pelakon Emma Maembong dalam diam telah selamat melahirkan anak sulung iaitu bayi lelaki seberat 3.2 kilogram di pusat perubatan di Shah Alam pada 8 November lalu secara normal.

Suami Emma, Muhammad Shazli memaklumkan berita gembira tersebut kepada umum beberapa hari lalu. Menerusi laman Instagram, Emma turut berkongsikan video memaparkan suaminya tidak dapat menahan sebak di atas kelahiran anak mereka.

Menzahirkan rasa syukur kerana berpeluang merasai pengalaman bergelar ibu, Emma berkata ianya pengalaman sangat berharga dan tidak dapat dilupakan olehnya.

"All I want to say is. I love both of you so much. Thank you Allah for this memorable and precious experience which I would cherish for the rest of my life 😭❤🤲🏻 @eslovestory @shazli.a. Klik untuk gambar besar
"8/11/20 Alhamdulillah emma gave birth to a healthy baby boy weighing at 3.2kg hospital @hospitalumra at 2.38am normal labour. #Emanizers #Emmamaembong @emanizers," tulis Emma.

Dalam pada itu, Emma turut memuat naik fotonya selepas bersalin sambil memangku anaknya. Rata-rata netizen memuji kecantikan Emma meskipun tanpa sebarang mekap serta tidak melepaskan peluang menzahirkan ucapan tahniah.

Untuk makluman, Emma dan Muhammad Shazli mendirikan rumah tangga pada 20 Februari 2020 dan mengumumkan berita kehamilannya ketika usia kandungan memasuki 4 bulan ketika mereka sedang bercuti di Langkawi.

www.myartis.com / Sumber & foto: Rotikaya, Instagram Emma Maembong & Muhammad Shazli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK NORMAH DAMANHURI, LIANA ROSLI SEBENARNYA 'LELAKI'?

Seorang individu (dirahsiakan identitinya) baru-baru ini telah memberi komen menerusi Insta Stories @makcik_puaka mendedahkan identiti sebenar anak pelakon veteran, Normah Damanhuri, usahwan Liana Rosli atau lebih dikenali Kak KM.

"Ustaz on the note, dia ni lelaki, anak kepada pelakon veteran. Stop calling him Kak KM. Geli usus saya," kata individu tersebut dipetik sebagai berkata melalui Media Hiburan.

Tambah Media Hiburan lagi, semua mengetahui mengenai Liana yang terkenal dengan aksi dan gaya tersendiri bagi mempromosikan produk hingga mencetuskan kontroversi.

Klik untuk gambar besar

Malah video yang dimuatnaik oleh Liana juga sering mencetuskan kontroversi kerana aksinya yang mengghairahkan sehingga menampakan bentuk badan, payudara dan pinggulnya itu.

Apapun, kami tidak pasti sama ada kenyataan yang dibuat individu tersebut benar atau sebaliknya. Ini kerana anak Normah itu sudahpun mempunyai anak. Maklumlah, dalam dunia hiburan pelbagai dakwaan boleh dilemparkan oleh pihak yang tidak bertanggungjawab. Sabar je la... Heh.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISU TABUNG HAJI - SITI NURHALIZA LUAH RASA KESAL DI LAMAN SOSIAL

"Sangat memalukan dengan apa yang terjadi dengan kes Tabung Haji..Ya Allah lindungi kami," demikianlah luahan Siti Nurhaliza di laman Twitter miliknya mengenai Tabung Haji membeli satu plot tanah di Tun Razak Exchange (TRX) daripada 1MDB.

Tuit tersebut menjadi perhatian pengguna laman Twitter dalam hanya masa yang singkat dengan 2,500 tuit semula dan lebih 1,000 ‘Like’.

Pada Khamis yang lalu, Lembaga Tabung Haji telah mengesahkan membeli tanah bagi tujuan pelaburan hartanah di pusat kewangan Tun Razak Exchange (TRX) milik 1Malaysia Development Board (1MDB).

Klik gambar untuk size besar

Perkara itu dimaklumkan Timbalan Pengarah Urusan Kumpulan dan Ketua Pegawai Eksekutif TH, Datuk Johan Abdullah menerusi kenyataan media.

Menurutnya, pembelian hartanah pada harga RM188.5 juta adalah pada kadar diskaun berlandaskan nilai pasaran semasa dan ia telah dinilai oleh sebuah badan penilai bebas profesional.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


12 GAMBAR - AKSI TERKINI NOAH, ANAK YASMIN HANI

Gambar terkini Noah Ismail Wong, anak kepada Yasmin Hani Richardson yang lahir pada 12 November lalu. Nampaknya, pejam celik sudah lebih satu bulan dua minggu umur Noah sekarang dan dia dikatakan sudah pandai meniarap dan bergolek. heh.

Artikel terdahulu:

NOAH ISMAIL, NAMA ANAK YASMIN HANI

"Alhamdulillah.. May Allah bless, protect u n grow to be a good, happy n healthy boy. Mummy n daddy loves u!" demikian doa Yasmin untuk Noah.

Klik gambar untuk imej besar...

Bila anak Nabil & anak yasmin bertemu...

Noah turut mendapat hadiah krismas...

Hadiah Ipad Air untuk Noah & Yasmin...


NURUL WAHAB ADA SEBAB MUAT NAIK MESEJ LUCAH DI INSTAGRAM

Jika sebelum ini, Nurul Wahad atau sebenarnya Nurul Huda Abdul Wahab, 37, telah berkongsi mesej berbaur lucah di laman Instagram sehingga menimbulkan reaksi ramai pihak malah ada mengkritik tindakannya itu, terkini Nurul menjelaskan yang beliau ada alasan tersendiri berbuat demikian.

"Tujuan utama saya memuat naik mesej berbaur lucah itu bagi memberi amaran kepada individu terbabit untuk menghentikan perbuatan tidak bermoralnya. Malah, ini bukan kali pertama saya berhadapan dengan situasi begini.

"Saya berjaya menghentikan tindakan terkutuk individu terbabit dengan berkongsi mesej itu di laman sosial. Namun, sebaliknya saya pula dikutuk kerana membuat pendedahan berkenaan.

Klik gambar untuk size besar

"Ada sesetengah individu terlalu cepat mencari kesalahan orang lain tanpa usul periksa. Apa saja dikongsikan artis dijadikan bahan jenaka dan diperlekehkan walaupun ia adalah perkara serius.

"Saya juga manusia biasa seperti orang lain yang punya hati dan perasaan. Tidak salah menegur cuma kadang kala tidak kena pada tempatnya. Kita bukan maksum untuk menilai dan mencari kesalahan orang sesuka hati," ujar Nurul dipetik sebagai berkata.

Tambah Nourul, ada segelintir pihak menganggap artis boleh dilemparkan pelbagai komen negatif tanpa rasa bersalah. Beliau bersuara bagi menegakkan haknya yang dihakimi tanpa sebab munasabah.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"INI FITNAH & SAYA AKAN SAMAN KAMU" - IBU SANDRA DITUDUH CABUT ALAT PERNAFASAN ARWAH SANDRA

"Allahuakhbar. Banyaknya fitnah yang bertebaran. Kuatkan hati hamba Mu ini Ya Allah. Kepada Eina Outlet, kami tak tau pula kalau kamu salah seorang daripada ahli keluarga kami yang tersesat nun di negeri Kedah.

"Sehinggakan komen kamu tentang kematian anak saya seolah-olah kamu ada di hospital ketika anak saya meregang nyawa. Saya anggap komen kamu keterlaluan dan ianya fitnah besar yang harus saya pikul.

"Kamu seolah-olah menuduh saya telah membunuh anak sendiri dan sengaja memilih tarikh yang jatuh pada hari Jumaat untuk kematian anak saya. Sungguh kamu tak punya hati nurani sebagai seorang insan!" tulis ibu kepada bintang Big Stage 2020, Allahyarhamah Sandra Dianne, Nor Syakinah Abdullah di laman Facebook (FB).

Ibu arwah Sandra berang apabila dituduh membuat keputusan untuk menghentikan alat pernafasan anaknya ketika sedang dirawat di Unit Rawatan Rapi (ICU). Tegas Syakinah, fitnah yang dilemparkan sangat melampau kerana dia didakwa menjadi punca kematian arwah.

Klik untuk gambar besar

Jelas Syakinah lagi, arwah anaknya sudah mampu untuk bernafas sendiri selepas tiga hari terlantar di hospital. Walaubagaimanapun, keadaan kesihatan arwah berubah menjadi tenat pada malam Khamis lalu segera dibantu oleh doktor namun Allah lebih menyayanginya.

"Untuk pengetahuan kamu dan juga semua orang yang membaca luahan hati saya ini.. Selepas tiga hari kemalangan iaitu pada hari Selasa, anak saya dah boleh bernafas sendiri dengan sedikit bantuan oksigen.

"Pada hari Rabu dia menjalani pembedahan tube pernafasan untuk membantu dia bernafas sendiri tanpa bantuan mesin. Sila rujuk gambar!

"Selepas pembedahan dia stabil pada siang hari Khamis tu, saya menjaganya di wad sepanjang hari sehingga ke malam, tak makan tak minum.

"Keadaannya menjadi tenat mulai jam 11 malam sehingga lah membawa kepada kematiannya pada jam 1 pagi Jumaat. Ketika dia tenat, doktor bertungkus lumus untuk membantu dia.

"Jadi, di mana rasionalnya kamu menuduh kami ahli keluarganya sengaja menyuruh doktor mencabut mesin pernafasannya sedangkan dia sudah boleh bernafas sendiri?!! Ini fitnah dan saya akan saman kamu!" tulis ibu pelantun lagu Hey Kau.

Sebelum ini, Syakinah terkilan dengan seorang netizen yang meninggalkan komen biadab dengan mengatakan kematian anaknya sebagai mati katak.

Sandra Dianne telah menghembuskan nafasnya yang terakhir kira-kira pukul 1 pagi tadi setelah enam hari bertarung nyawa akibat kemalangan.

Pada Sabtu lalu, Sandra atau nama sebenarnya Alessandra Dianne Ampuria, 26, terlibat dalam satu kemalangan kereta di Lebuhraya Damansara-Puchong (LDP) ketika menuju ke Putrajaya International Convention Centre (PICC) bagi tujuan rehersal.

www.myartis.com / Sumber & foto: Astro Gempak & Facebook Suria Mentari Pagi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEDAH 'WAJAH' LELAKI PUNCA ADIK BERCERAI - AMYZA MOHON PULANGKAN

"Saya geram sangat dengan lelaki itu kerana menjadi punca rumah tangga adik saya hancur. Adik saya itu ada anak kecil dua orang dan sekarang lelaki itu mengawal kehidupan adik saya.

"Saya minta dia datang bertemu keluarga kami dan memberi penjelasan secara baik," ujar pelakon Amyza Adnan ketika diminta mengulas tentang status yang dimuatnaik di laman sosial Instagramnya.

Menurut Amyza, adiknya mengenali lelaki yang menggunakan nama Muhamad Zelmi itu menerusi laman sosial Facebook beberapa bulan lalu dan memutuskan untuk bersama lelaki berkenaan.

Selain itu, Amyza berkata, adiknya itu berada dalam keadaan yang kurang sedar dan enggan bekerjasama bila diminta mendedahkan identiti lelaki berkenaan.

Klik untuk gambar besar
Wajah lelaki yang hancurkan rumah tangga adik Amyza

"Saya minta dia telefon lelaki itu dia tidak mahu, sampaikan air pun dia tidak mahu minum. Malah dia berani melawan saya jika berkaitan dengan lelaki itu.

"Kami pun tidak tahu nak buat apa, nak kauseling dia tidak mahu ikut, malah berubat tradisional pun dia seakan-akan tahu," tuturnya.

Dalam pada itu, Amyza meminta kerjasama netizen yang mengenali lelaki berkenaan yang dipercayai kini menetap di Johor atau Singapura, agar memberi maklumat kepada dia dan keluarga.

www.myartis.com / Sumber: mStar & Amyza Adnan IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


FASHA ADAKAN SAMBUTAN BIRTHDAY JEMYMA - ANAK NORA DANISH JUGA TURUT SERTA

"My seven 7.11 baby, Cinta hati ibu, my BFF Rasa macam cepat sangat sayang ibu besar I love you sweetheart, Semoga membesar menjadi anak yang baik dan solehah ya sayang. Kita buat majlis sederhana ya sayang, asalkan sayang ibu happy. Terima kasih family dan teman rapat Jemyma untuk doa, hadiah dan ucapan.

"Happy birthday sayang ibu I love you babygirl @putrirayshajemyma #jemymaturns7," tulis pelakon Fasha Sandha yang baru-baru ini telah mengadakan sambutan majlis hari jadi buat anak perempuannya, Putri Raysha Jemyma yang kini sudah genap usia 7 tahun.

Fasha atau nama sebenarnya, Nur Fasha Sandha Hassan berkongsi momen menarik sepanjang majlis tersebut di akaun media sosial Instagram miliknya.

Klik untuk gambar besar

Di samping menitipkan ucapan, Fasha turut rasa syukur kerana berkesempatan meraikan ulang tahun kelahiran anak keduanya itu dalam sebuah majlis yang diadakan serba ringkas bersama keluarga.

Turut kelihatan ialah anak pertama kepada pelakon Nora Danish iaitu Putra Rayqal Ramli Rizal Ashram yang ada bersama bagi meraikan majlis. Melihat di ruangan komen, rata-rata peminat menitipkan pujian apabila melihat hubungan baik yang terjalin di antara kanak-kanak itu.

"Reyqal bagus betul didikan parents dia.syg adik adik dia." - "Bagus laa reyqal pun join birthday adik." - "Suka tgk anak2 semua bersatu atas 1 silaturahim..," komen beberapa wargamaya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NOSTALGIA ARTIS - JOM IMBAS KEMBALI FOTO KENANGAN SITI NORDIANA

Semua sedia maklum bagaimana Siti Nordiana kini menjadi bualan ramai setelah menyertai rancangan Gegar Vaganza 2 terbitan Astro. Ramai yang memuji suaranya... dan ramai juga yang terimbau kenangan lama ketika zaman kegemilangan Allahyarham Achik dan Nana satu ketika dahulu.

Jadi... bagi yang masih belum lagi menatap gambar-gambar nostalgia Siti Nordiana sejak berhingus yang sudah ada di myartis sejak 15 tahun lalu, jom kita imbas kembali.

Klik di sini

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"SEMOGA ALLAH MERAHMATI KASIH SAYANG KITA..." - UCAPAN NEELOFA SEMPENA ULANG TAHUN SUAMI

"Kepada lelaki mengagumkan yang sangat saya cintai, selamat hari ulang tahun kelahiran. Semoga Allah sentiasa merahmati dan memberkati kamu dan agar kita sama-sama meningkatkan ketakwaan terhadapNya.

"Semoga Allah merahmati kasih sayang kita berdua seperti mana Dia memberkati cinta Nabi Muhammad dengan Siti Khadijah, amin," itulah ucapan pelakon, pengacara dan usahawan popular, Noor Neelofa yang menitipkan ucapan istimewa sempena ulang tahun kelahiran ke-26 suaminya, Pencetus Ummah (PU) Riz yang disambut pada Ahad.

Menerusi perkongsian di laman Instagram, Neelofa atau nama penuhnya, Noor Neelofa Mohd Noor, 32, mendoakan agar Allah SWT sentiasa memberkati kehidupan suaminya.

Klik untuk gambar besar

PU Riz kemudian membalas ucapan manis yang dikirimkan oleh isterinya itu: "Terima kasih isteri atas doa yang baik," katanya.

Untuk makluman, Neelofa dan PU Riz diijabkabulkan pada 27 Mac lalu di Hotel Grand Hyatt, Kuala Lumpur dalam sebuah majlis yang bertemakan serba putih.

www.myartis.com / Foto: Instagram Noor Neelofa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHAHIR KATA MUKA BENGKAK, BERNANAH & KEBAS SEBELAH - NETIZEN SUSPEK 'BELL'S PALSY'

Menerusi entri terbaru yang dimuatnaik di laman Instagram, juara Akademi Fantasia musim kelapan (AF8), Shahir Zawawi telah berkongsi keadaan terkini selepas insiden rakaman video di perkarangan unit kecemasan sebuah hospital tular baru-baru ini. Jelas Shahir, sebahagian wajahnya mengalami kebas dan pembengkakan itu sudah mulai surut.

"Sebarkan senyuman dan kasih sayang, walaupun lubang hidungmu besar sebelah, muka kebas sebelah, senyumlah buat mereka.  Ini bukan 'until tomorrow' challenge ye, ini bukan cubaan.. ini betul-betul. Haiii mambang tanah mambang mabuk minum tody, saya dah ikhtiar ni paling centre saya mampu senyum, kalau tak menarik maaflah ya.

"Alhamdulillah ni pun dah surut banyak bengkak muka saya. Kalau tak dah macam kena gigit tebuan sebelah muka. Mungkin ada salah faham gambar saya post seolah-olah senuman sinis. Tidak, memang bahagian kanan muka saya sebenarnya dipenuhi nanah.

"Jadi bengkak dan kebas di dalam. Sebab itu senyum tu senget begitu. Saya masih dalam tempoh rawatan. Terima kasih mana yang mendoakan, moga Allah lindungi kita semua," tulis Shahir yang turut berkongsi foto terbaharunya sebelum dipadamkan.

Klik untuk gambar besar

Bagaimanapun, keadaan terkini pelantun lagu 'Kebahagiaan Dalam Perpisahan' itu mendapat simpati netizen hingga ada yang risaukannya. Tidak kurang juga ada yang memohon Shahir mendapatkan rawatan sepatutnya seandainya simptom yang diceritakannya itu berkait rapat dengan masalah Bell's Palsy.

Bell's Palsy, penyakit membabitkan kerosakan pada satu saraf muka iaitu 'facial nerve'. Situasi itu berlaku apabila otot yang mengawal ekspresi wajah tidak berfungsi dengan normal akibat kecederaan atau gangguan saraf muka.

Menurut kajian, antara simptom Bell's Palsy termasuk muka senget sebelah terutama mata dan mulut tidak simetri (drooping face), tidak boleh menutup mata dengan rapat, otot muka berkerut tanpa kawalan, air liur meleleh disebabkan bibir yang tidak dapat ditutup rapat dan mata serta mulut terasa kering.

Pesakit hilang upaya merasa di bahagian hadapan lidah (impairment of taste), sensitif terhadap bunyi kuat, pening kepala, pertuturan kurang jelas dan kepayahan makan serta minum.

Terdahulu, Shahir berkunjung ke sebuah hospital di Shah Alam untuk mendapatkan rawatan susulan demam berlarutan selama tiga hari. Video yang dimuatnaik Shahir itu tular dan mengundang pelbagai persepsi ramai.

"Niat saya kongsikan gambar itu sebenarnya untuk memberitahu saya bukan demam semata-mata untuk keluar pukul 1.30 pagi mendapatkan rawatan. Kerana ada yang menyangka saya demam biasa. Cuma dalam sakit tak salah kita lemparkan senyuman," tambahnya.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHAHIDA TAK PERASAN ALIFF SYUKRI & MENTUA UNFOLLOW IG

"Saya tak perasaan. Kalau tak bagi tahu, saya memang tak tahu. Bagi saya, itu hak dan pilihannya.

"Sejujurnya, saya juga tak tahu Alif ‘unfollow’ saya tempoh hari. Saya hanya tahu daripada komen netizen. Bagaimanapun, tak mengapalah, saya tak ambil pusing pun," kata Datin Seri Nur Shahida, mengenai Datuk Seri Aliff Syukri dan mentua, yang dikatakan sudah unfollownya di Instagram miliknya.

Mengenai perkembangannya yang terkini, Shahida berkata dia dan anak-anaknya sihat dan tenang sahaja di rumah. Namun begitu, dia enggan memberikan komen lanjut isu dakwaan memfailkan perceraian di mahkamah.

"Alhamdulillah, saya dan anak-anak berada dalam keadaan baik. Sihat semuanya. Saya hanya keluar rumah apabila kehabisan barang dapur, selebihnya masa saya banyak bersama anak-anak.

"Maaf, saya tak dapat komen. Bagi saya, ini bukan masa yang sesuai untuk bercakap isu perceraian. Sekarang, seluruh dunia sedang berdepan dengan penularan virus COVID-19. Jadi, fokus saya mengenai keselamatan anak-anak," ujarnya dipetik sebagai berkata pada BH.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERKAHWINAN NANA DAN BRIAN

Semoga berbahagia hingga ke anak cucu..!!(\__/)(='.'=)(")_(")myartis 2009


"KECOH KALI KE-3! LAGI-LAGI MUKA KO?" - AZWAN ALI SELAR NEELOFA, GESA DIPENJARA

"Saya nak jadi orang rakyat pertama gesa kerajaan untuk penjarakan selebriti perasan bagus ini. Siapa setuju? Kasi (bagi) viral (tweet) ini. Dua kali dah kau gelupur langgar SOP. Ini kecoh kali ketiga. Lagi-lagi muka kau.

"Muhasabah weh, kerana kau rakyat tersinggung dan marah. Apa sumbangan besar kau pada industri hiburan Malaysia!," tulis selebriti sensasi, Azwan Ali atau lebih dikenali sebagai Diva AA di Twitter.

Sejak semalam hangat diperkatakan berhubung sebuah video yang tular dikongsikan netizen di media sosial mengenai keluarga selebriti popular, Noor Neelofa dimana didakwa melanggar operasi standard (SOP) menyambut hari raya bersama keluarga besarnya.

Klik untuk gambar besar

Perkara itu turut mendapat perhatian Azwan yang lantang menyelar Neelofa yang didakwa sudah tiga kali melanggar SOP. Malah, Azwan juga turut menggesa dan mencadangkan agar Neelofa dikenakan hukuman penjara atas kesalahan yang dilakukannya itu.

Menerusi video tular dikongsikan di Twitter itu, video tersebut didakwa dimuat naik oleh kakak Neelofa iaitu Noor Nabila di Instagram namun difahamkan telah dipadam.

Video berdurasi 27 saat itu, kelihatan seorang wanita mirip Neelofa dan suaminya, Haris Ismail serta Nabila dan Engku Emran bersalaman dan berpelukan dengan ibu bapa mereka. Turut kelihatan dalam video tersebut adik-beradik Neelofa yang lain.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"LIRIK & ADEGAN 'SEKSI' DALAM MV - FAZURA AKUI SUAMI 'LULUSKAN'

"Bila Fattah tengok video itu, risau juga terutama bahagian baring-baring dan takut juga saya tengok juga reaksi dia di sebelah saya. Sebaliknya dia puji video itu 'meletup' dan alhamdullilah lulus.

"Risau juga, sesetengah liriknya seksi-seksi dan dia sempat gurau 'apa seksi-seksi ni?'. Dia faham apa yang saya nak terjemahkan.

"Ia bukan berunsurkan seksual, tapi sebenarnya bermaksud memperkasakan diri," kata aktres pengacara dan penyanyi Fazura yang lega apabila suaminya Fattah Amin 'meluluskan' lirik serta video klip single terbarunya berjudul 'Can't Forget Me' yang bakal dilancarkan minggu depan.

Fazura, 35, mengakui dia awalnya risau juga jika Fattah tidak berkenan dengan aksinya dalam video klip arahan Fabian Joseph itu.

Klik untuk gambar besar

Fazura turut mendedahkan dia berhadapan cabaran getir apabila kakinya terseliuh akibat terhentak kuat sewaktu melakukan penggambaran video klip single itu.

Menurutnya, insiden berkenaan menyebabkan pergerakannya terbatas untuk menyempurnakan video klip itu dan kesakitannya masih dirasai sehingga sekarang.

"Hentakan pada bahagian tulang keting kaki itu berlaku pada babak pertama membuatkan semua orang panik jika saya tidak dapat meneruskan penggambaran.

"Itulah pergerakan saya agak terbatas sedikit dalam video itu. Sebulan juga kaki saya kembali pulih dan sekarang masih ada sedikit rasa kesakitan," tuturnya.

Untuk pengetahuan lagu 'Can't Forget Me' adalah hasil ciptaan komposer dari Los Angeles, California, Amerika Syarikat iaitu Will Beaman dan Cameron Forbes.

Lagu terbabit serta video klipnya bakal dilancarkan pada 18 Januari nanti di pelbagai platform muzik termasuklah iTunes, Apple Music, Spotify, Deezer, JOOX dan KKBOX.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KINI SUDAH PUNYAI 4 BUAH VAN JENAZAH - NOORKHIRIAH SEBAK, LUAH SYUKUR

Menerusi muat naik di laman Instagram, pelakon Noorkhiriah Ahmad Shapie, 44, telah meluahkan rasa syukur apabila dia kini berjaya mempunyai empat buah van jenazah di bawah Pertubuhan Amal Nur By Khiriah yang diusahakannya sendiri, lebih setahun lalu.

Umpama 'saham akhirat' buatnya dan suami Azfaizul Ahtan, pelakon drama 'Nur' ini mengakui dia gembira dan semakin yakin kerana rezeki Allah sentiasa ada untuk dia menggerakkan kerja amal itu.

"Bila kenang balik, rasa hendak menangis, seperti mimpi buat semua ini. Bermula dengan borak-borak bersama suami pada Perintah Kawalan Pergerakan 1 (PKP1).

"Kemudian, keluarkan duit ASB (Amanah Saham Bumiputera) untuk tukarkan kereta jadi van jenazah, tiba-tiba sudah setahun lebih @pertubuhanamalnurbykhiriah," tulisnya.

Menerusi perkongsian dibuat itu, Noorkhiriah berkata pelbagai perkara difikirkan pada mulanya apabila dia membuat keputusan mahu cuba menggerakkan sendiri pertubuhan amal berkenaan.

"Alhamdulillah, daripada satu van jenazah, tiba-tiba jadi dua dan kini sudah ada empat. Dua daripadanya adalah hasil infak. Baiknya Allah, dipermudahkan dari mula sampai sekarang.

Klik untuk gambar besar

"Ditambah ada yang tidak putus-putus menyumbang. Dari satu kes ke satu kes, pelbagai cara kematian. Sampai saya tidak berani buka galeri gambar suami," katanya lagi.

Noorkhiriah berkata pertubuhannya memberikan perkhidmatan mengurus jenazah secara percuma sepenuhnya, bermula daripada kain kafan sehinggalah dibawa ke tanah perkuburan untuk dikebumikan.

"Doakan usaha kami terus dipermudahkan untuk membantu mereka yang memerlukan tidak kira tua, muda, miskin dan kaya. Sampai ke tanah kubur kami hantar dan kami akan bantu, itu janjinya.

"Suami dan saya memang buat aktiviti uruskan jenazah untuk pertubuhan kami secara percuma. Dari mandi, kafan, solat sampai hantar ke tanah perkuburan, tidak perlu bayar walau sepuluh sen," ujarnya.

Menurut Noorkhiriah, kini apa yang diharapkan orang ramai terus mendoakan usahanya bersama suami sentiasa dipermudahkan oleh Allah agar dapat membantu lebih ramai orang pada masa akan datang.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA USTAZ EBIT LEW BAWA KELUARGA BERCUTI KE PARIS PULA

"Alhamdulillah syukur pada Allah. Sambung cuti ke Disneyland Paris," demikian tulis pendakwah terkenal, Ustaz Ebit Lew menerusi muat naik di laman sosial miliknya.

Ebit Lew dilihat tetap tenang meneruskan kehidupannya seperti biasa apabila membawa keluarganya bercuti ke Paris pula selepas makan angin ke Switzerland, meskipun terpalit dengan kontroversi panas.

Melihat pada perkongsian tersebut, Ebit Lew sangat gembira menghabiskan masa bersama keluarga dengan membawa keluarganya ke Disneyland.

Dalam masa sama, Ebit Lew turut menitipkan nasihat supaya mengutamakan keluarga kerana doa anak-anak adalah anugerah terbesar apabila kita sudah tiada nanti.

Klik untuk gambar besar

Bukan itu sahaja, Ebit Lew juga berkata ciptalah kenangan bersama keluarga kerana meggembirakan keluarga juga adalah sunnah Nabi Muhammad.

"Dunia sementara akhirat selamanya. Satu hari kita dah tiada. Doa anak-anak ialah anugerah Allah yang terbesar. Berillah masa untuk anak-anak. Bagi anak-anak cinta sayang ialah masa. Masa ini akan berlalu.

"Tetapi kenangan bersama mereka akan menjadi amal dan pahala di akhirat nanti. Menggembirakan keluarga sunnah Baginda Nabi Muhammad Solallahu alaihi wasallam," katanya.

Perkongsian Ebit itu mendapat pelbagai reaksi daripada neteizen yang turut mendoakan dipermudahkan perjalanan serta kesejahteraan ketika bercuti.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PEREKA: "INSPIRASI CELINE DION" - SUFIAN NAFI TIRU PELAMIN ELFIRA

"Saya tidak cuba serang sesiapa. Mana-mana pihak yang terasa hati saya mohon maaf. Ini memang lagu sedih dan berkaitan dengan putus cinta. Bukan saya seorang sahaja yang pernah mengalami putus cinta, jadi saya cuba menyampaikan sebaik mungkin.

"Saya jujurnya baru tengok pelamin itu pada sesi latihan. Mungkin bukan hobi saya untuk lihat pelamin orang lain. Apa-apa pun itu bukan niat saya. Saya letak chandelier itu sebagai melambangkan situasi saya yang terperangkap dan akhirnya bebas.

"Kain putih pula melambangkan permulaan baru dan pelamin itu elemen kejutan," kata penyanyi Sufian Suhaimi yang memberitahu bahawa persembahan 'Di Matamu' di Anugerah Juara Lagu yang ke-33 (AJL33) tidak ditujukan kepada mana-mana pihak.

Pada masa sama, Sufian memohon maaf sekiranya ada yang terasa hati. Jauh sekali untuk mempergunakan nama bekas tunangnya, pelakon Elfira Loy untuk meraih perhatian ataupun publisiti murahan.

Sufian menjelaskan simbolik di setiap prop yang digunakan pada persembahan malam semalam itu adalah sebahagian daripada penceritaan lagu putus cinta berkenaan.

Klik untuk gambar besar

Menyampaikan lagu 'Di Matamu' pada pentas AJL 33 malam semalam dan berjaya mendapat anugerah Persembahan Terbaik, prop serba puith yang dilihat seakan pelamin dengan hiasan bunga di pentas membuatkan ramai yang berkata ia nampak sama seperti pelamin sewaktu majlis pernikahan Elfira.

Sementara itu, pereka pentas persembahan Sufian Suhaimi di Anugerah Juara Lagu 33 (AJL33), The Calla tidak menjangkakan rekaan mereka untuk lagu 'Di Matamu' ciptaan Sirkhan dan Rinkarnaen itu mencuri perhatian ramai sehingga menjadi tular.

Perekanya, Mohd Firdaus Othman berkata, dia bersama kumpulannya menyediakan rekaan untuk pentas dan mendapat persetujuan daripada Sufian.

"Kami mengambil inspirasi daripada persembahan Celina Dion menerusi lagu My Heart Will Go On di satu acara anugerah yang menggunakan lampu chandelier dan tirai langsir sebagai prop.

"Untuk pelamin itu, kami bina untuk sesuaikan dengan jalan cerita lagu 'Di Matamu' dan tidak ada kaitan dengan mana-mana pelamin lain. Kalau ada pun, ia secara kebetulan," jelasnya.

Menurut Firdaus, menjadi tugas pihaknya sebagai kumpulan pereka untuk menyediakan idea terbaik.

"Kami juga mendapat kelulusan daripada pihak TV3 yang mahukan rekaan pentas yang 'straight forward' dan tidak berkias-kias. Jadi, dengan menggunakan pelamin sebagai salah satu elemen, orang faham bahawa lagu itu berkisar mengenai kegagalan dalam percintaan," tuturnya.

Ditanya sama ada pihaknya menjangkakan bahawa rekaan pelamin itu akan dikaitkan dengan pelamin majlis perkahwinan Elfira yang juga bekas kekasih Sufian, Firdaus menegaskan sama sekali tidak pernah terlintas di fikirannya.

"Kami tak jangkakan ia akan dianggap sedemikian. Seperti yang saya katakan, ia kebetulan," ujarnya.

The Calla sebelum ini pernah bekerjasama dengan beberapa selebriti apabila dipantik sebagai perancang majlis serta pelamin antaranya Anzalna Nasir, Yuna dan Siti Saleha.

Dalam pada itu, Sufian mengucapkan terima kasih kepada bekas tunangnya itu diatas doa yang dikirimkan melalui Twitter semalam. Biarpun rata-rata mengecam 'doa' Elfira kerana dilihat seolah menyindir Sufian, namun penyanyi itu tidak melihat ucapan itu dari sudut negatif dan menganggap Elfira tidak mempunyai niat yang tidak baik.

"Terima kasih kerana mendoakan yang baik-baik. Pada saya niat itu baik. Tiada apa yang silap pun dalam tweet tersebut. Saya tidak cuba serang sesiapa. Mana-mana pihak yang terasa hati saya mohon maaf.

Kagum dengan sikap Sufian yang tidak cepat melatah dengan kontroversi dan kecaman yang tercetus. Semoga selepas ini Sufian terus sukses dalam bidang nyanyian dan mencipta hasil seni yang berkualiti.

www.myartis.com / Sumber & foto: mStar, Harian Metro & Muzik-Muzik 33

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"NAK BERGADUH SAMPAI BILA?" - DIDIE ALIAS HARAP PERSELISIHAN FAHAM ANTARA IFA RAZIAH & ROSLAN SHAH DAPAT DISELESAIKAN

"Saya mahu menemukan Ifa dan Roslan. Hanya cara ini sahaja persengketaan boleh selesai. Mereka sudah berkawan lama, masing-masing bercakap itu ini kerana tidak berjumpa depan mata. Roslan pernah beritahu, dia juga bersalah. Saya nasihatkan minta maaf sahaja. Jika Ifa minta maaf semula, maafkan sahaja, tak perlu ungkit cerita lama.

"Nak bergaduh sampai bila? Kita semua makin lama makin tua, takkan berterusan bermusuhan," itulah kata pelakon dan pengacara Didie Alias sebagai rakan baik dimana dia mengharapkan, perselisihan faham antara dua selebriti, Ifa Raziah dan Roslan Shah dapat diselesaikan dengan cara baik dan secepat mungkin.

Kisah persengketaan Ifa dan Roslan sudah berlarutan sejak empat tahun lalu. Namun, 'permusuhan' itu belum ada tanda bakal terlerai.

Berhasrat mempertemukan Ifa dan Roslan secara bersemuka, Didie atau nama sebenarnya, Fadzilah Mohd @ Ali menjelaskan, dia pernah menasihati dua sahabatnya itu tidak memanjangkan persengketaan antara mereka. Didie berkata, persengketaan tidak memberi manfaat kepada mereka.

"Baik Ifa mahupun Roslan, saya pernah tegur mereka, apa yang mereka dapat jika bergaduh lama-lama? Kalau bergaduh dengan Roslan yang mempunyai pengikut lapan juta dalam media sosial tidak mengapalah.

"Dahulu, Ifa dan Roslan pernah susah bersama. Jadi, apabila Allah kurniakan rezeki lebih, jangan buat seperti ini, memutuskan silaturahim. Roslan pun pernah tolong Ifa berniaga hingga ke Singapura. Tetapi, saya tak nafikan, Roslan ada kala perangai 'masuk air' juga. Jadi, sudah-sudahlah bersengketa, elok pertemukan mereka," ujarnya.

Terdahulu, gara-gara isu pergaduhan seorang penyanyi veteran dan pelakon di sebuah ekspo di Singapura turut mengheret pertelingkahan Ifa dan Roslan pada 2018.

Serangan demi serangan dilakukan di laman sosial, Instagram dan Facebook, namun, perselisihan antara mereka menjadi semakin tegang apabila segala kisah silam turut diungkit. Ramadan lalu, Roslan pernah memohon maaf, tetapi Ifa tidak memberikan sebarang maklum balas.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - AYU RAUDHAH BERCUTI DI THAILAND BERSAMA KELUARGA

"Bila nak ambik gambar, masing-masing sibuk dok tengok elephant tu..," demikian kata Ayu Raudhah yang bercuti Phuket, Thailand bersama suami dan anak-anak baru-baru ini.

Ayu menerusi laman Instagramnya telah berkongsi gambar-gambar sekitar percutiannya di Thailand.

Jom lihat!

Foto: Ayu Raudhah IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


KAHWIN DI THAILAND - ADIRA & DATO' RED KEMUKA BUKTI GAMBAR & VIDEO

Meskipun masih dalam kesedihan apabila dikatakan keguguran, namun semalam juga penyanyi Adira dan suaminya, ahli perniagaan Datuk Seri Adenan Abu akhirnya mengemukakan gambar, rakaman video dan pasport di Mahkamah Tinggi Syariah Kuala Lumpur sebagai bukti perkahwinan mereka.

Untuk info, mereka berdua berbuat demikian selepas memberi keterangan di hadapan Hakim Syarie Mohd Abdul Karim Wahab mengenai permohonan pengesahan pernikahan perpoligami.

Dalam permohonan itu, Adenan, 38, memberi keterangan bahawa dia sudah bernikah dengan Adira atau nama penuhnya, Siti Adira Suhaimi, 25, pada 3 Disember 2015 di Majlis Agama Islam Songkhla, Thailand.

Tambahnya, pernikahan itu menggunakan wali hakim dan dua individu warga Thailand menjadi saksi.

Ia juga dilakukan dengan sekali lafaz, Adira sah menjadi isterinya dengan mas kahwin sebanyak RM1,000 tunai.

Adira atau nama sebenarnya, Siti Adira Suhaimi, 25, dan Adenan, 38, memfailkan permohonan pengesahan pernikahan berpoligami di luar negara itu pada 8 Januari lalu mengikut Seksyen 12 dan 23 Akta Undang-Undang Keluarga Islam (Wilayah Persekutuan) 1984.

Difahamkan, selepas permohonan ini selesai nanti, Adira dan suaminya merancang untuk mengadakan majlis resepsi perkahwinan mereka di kampung halaman Adira di Kota Kinabalu, Sabah.

Sumber: HM  - Foto Adira IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


ISU GONCANG TANGAN: "TAK LOGIK IBU SAKITI ANAK SENDIRI" - SYATILLA

"Sebenarnya, tindakan saya menggoncang tangan Syeriv itu tidaklah kasar seperti yang disangka netizen.

"Kalau ada orang yang cakap tindakan itu menyakitkan anak dan menyebabkan tulangnya patah, tidak sama sekali kerana saya tahu apa yang saya lakukan," jelas pelakon Syatilla Melvin.

Syatilla berkata demikian ketika diminta mengulas berhubung dirinya yang menerima kritikan dan teguran daripada netizen gara-gara sebuah video yang dimuatnaik di laman Instagram anaknya, Syeriv Samheizy baru-baru ini.

Video klip berdurasi selama 25 saat ini telah mengundang perbalahan dalam kalangan netizen kerana ada segelintir daripada mereka kurang bersetuju dengan tindakan Syatilla yang menggoncang tangan anaknya itu.

Kata sebahagian netizen, meskipun ia sekadar gurauan antara seorang ibu dengan anak tetapi perbuatan tersebut dilihat agak kasar dan bahaya bagi keselamatan kanak-kanak seusia Syeriv.

Klik untuk gambar besar

Syatilla yang juga merupakan isteri kepada aktor terkenal tanah air, Shaheizy Sam itu turut berkongsi rasa dan perasaan bergelar seorang ibu yang tidak mungkin mahu menyakiti insan tersayang.

"Ibu mana yang tidak sayangkan anak, malah Syeriv adalah nyawa bagi saya. Kalau difikirkan semula, tidak logik bagi seorang ibu melakukan sesuatu yang boleh menyakiti anak sendiri.

"Saya akui memang seorang yang kasar tetapi tidak dengan anak kerana dia masih kecil dan tidak mungkin untuk saya menyakitinya," ujar Syatilla yang turut memberitahu Syeriv masih belum menjengah usia satu tahun.

Pelakon yang pernah membawa watak antagonis dalam drama 'Ramadan Yang Hilang' itu dilihat tidak mudah melatah dengan situasi berkenaan dan sentiasa berfikiran positif.

"Saya tidak langsung menyimpan perasaan marah kepada netizen yang membahas video berkenaan, sebaliknya menghargai pandangan mereka.

"Bagi saya, netizen menegur kerana mereka mengambil berat dan sayangkan anak saya. Terima kasih kerana bukan semua orang berkesempatan ditegur begitu," katanya dengan penuh kesungguhan.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ALIFF SYUKRI DITEGUR GANGGU PEMUZIK JALANAN DI LONDON

Baru-baru ini, Datuk Seri Aliff Syukri yang mengakui terlalu tertekan kerana tangki air istana mewahnya bocor itu kini sedang bercuti di kota London untuk menenangkan fikirannya.

Namun, seperti biasa aksi usahawan kosmetik ini di luar negara pasti akan mendapat perhatian ramai.

Dalam satu video yang dimuatnaik di akaun Instagramnya, Aliff Syukri dilihat mengganggu seorang pemuzik jalanan di London apabila tiba-tiba secara sengaja mencelah pemuzik tersebut yang sedang mencari rezeki dan menyanyikan lagu 'Abang Nak Tegur'.

Sudahlah tempo tidak selari dengan muzik yang dimainkan, Aliff Syukri turut mengundang rasa kurang senang pemuzik tersebut sehingga beliau dihalau.

Klik untuk gambar besar

"Dia suruh aku pergi, dia kata kau boleh pergi jauh-jauh. Malu-malu," katanya.

Sementara itu, Aliff menulis dalam laman tersebut bahawa dia simpati dengan lelaki itu dan sekadar ingin membantu.

"Pada awalnya saya kasihan sebab nak membantu lepas tu sumpah malu tapi sekurang-kurangnya saya bangga ada empat orang sedekahkan duit masa saya menyanyi live lagu Abang Nak Tegur di London," tulisnya.

Video tersebut mendapat pelbagai reaksi netizen yang menganggap perbuatan Aliff itu biadap, menjengkelkan dan hanya menjejaskan periuk nasi orang lain.

Mereka turut meminta agar beliau tidak memalukan rakyat Malaysia dengan kelakuan yang tidak wajar ketika berada di negara orang.

Beberapa kali kami lihat Aliff sering sedih kerana menerima kecaman daripada netizen, tetapi apa yang beliau lakukan sebenarnya mengundang kepada perkara tersebut.

Tidak salah untuk kongsikan apa aktiviti seharian ataupun ketika bercuti di luar negara, tetapi bukan semuanya harus dimuatnaik di media sosial.

ATAU KLIK DISINI UNTUK TONTON VIDEO

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AL-FATIHAH.  PENGARAH MAMAT KHALID KEMBALI KE RAHMATULLAH

Pengarah yang sinonim dengan Kampung Pisang iaitu Mamat Khalid, 58, meninggal dunia akibat serangan jantung ketika dalam perjalanan ke Hospital Slim River, Perak, kira-kira pukul 12.30 tengah malam ini.

"Hari ini, Sarang Art Hub ada persembahan dari kumpulan Pasukan Gerak Am (PGA) Batalion 3 Orang Asli. Arwah suka melayan tetamu, jadi ikut serta membuat persembahan dengan bermain keyboard.

"Secara tiba-tiba, arwah tidak sedarkan diri dan tergigit lidah hingga berdarah ketika sedang buat persembahan.

"Saya percaya arwah kepenatan dan tidak cukup tidur disebabkan baru balik membuat tinjauan lokasi penggambaran di Lumut," demikian kata isterinya, Hasmah Hassan yang mengesahkan kematian suaminya itu, dipercayai mendapat serangan jantung dan tidak sedarkan diri ketika berada di Sarang Art Hub.

Klik untuk gambar besar

"Saya tak sangka arwah akan pergi kerana keadaannya baik-baik sahaja. Semuanya seperti biasa.

"Arwah pergi dengan mudah. Abang Mamat sudah tiada," ujarnya dipetik sebagai berkata melalui Berita Harian.

Jenazah arwah akan disemadikan di Ipoh, pagi ini.

Al-Fatihah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PUNCA ALIFF AZIZ ASYIK BERGADUH KERANA GANGGUAN MISTIK - BELLA

"Mabuk pun gangguan mistik ke... Cukup-cukup le back up," demikian komen pengguna FB bernama Mazlinda.

Semuanya gara-gara bekas isteri Aliff Aziz, iaitu Bella Astillah memaklumkan bahawa bekas suaminya itu kemungkinan mengalami gangguan mistik atau terkena buatan orang yang tidak berpuas hati dengannya.

Malah ianya telah dirujuk kepada ustaz, dan dia dimaklumkan bahawa ada orang yang tidak berpuas hati dengan Aliff dan inginkan dia sakit sehingga menjadi gila, demikian lapor Harian Metro.

"Saya sendiri pun terkejut kerana dalam zaman sekarang pun, masih ada lagi benda-benda sebegini. Saya pun tak tahu apa yang perlu dilakukan. Kalau sakit dari segi fizikal, mungkin kita boleh bantu tapi apabila sakitnya membabitkan perkara ghaib, sedikit sukar untuk mencari penawarnya.

"Apabila dirujuk kepada ustaz, kami dimaklumkan bahawa ada orang yang tidak berpuas hati dengan Aliff dan inginkan dia sakit sehingga menjadi gila," dakwa Bella.

Klik untuk gambar besar

Bella mendakwa demikian apabila timbul video baru yang melibatkan bekas suaminya itu dalam satu pergaduhan hingga dia dipukul dengan teruk sebelum sempat melarikan diri.

Malah sebelum inipun, Aliff pernah bergaduh beberapa kali hingga ada insiden membuka seluarnya seolah menunjukkan kemaluan.

KLIK DISINI UNTUK TONTON VIDEO PERGADUHAN TERKINI

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::